cyanic-selkie/wikianc huggingface dataset:
ಜೆಹಾನ್ ಕಯವಿನ್
1525 ಅಥವಾ 1526 ರಲ್ಲಿ ಜೆರಾರ್ಡ್ ಕಾಲೇಜ್ ಡೇ ಮೊನ್ಟಿಯೈ ತನ್ನ ಮಗ ಹಿಂತೆಗೆದುಕೊಂಡು ಕಾನೂನು ಅಧ್ಯಯನ ಮಾಡಲು ಆರ್ಲಿಯನ್ಸ್ ವಿಶ್ವವಿದ್ಯಾಲಯದಲ್ಲಿ ಅವನನ್ನು ಸೇರಿಕೊಂಡರು. ಸಮಕಾಲೀನ ಜೀವನಚರಿತ್ರಕಾರರು ಥಿಯೋಡೋರ್ ಬಿಸ ಮತ್ತು ನಿಕೋಲಸ್ ಕೊಲಾಡನ್ ಪ್ರಕಾರ, ಗೆರಾರ್ಡ್ ಅವರ ಮಗ ಪಾದ್ರಿಯ ಹೆಚ್ಚು ವಕೀಲರಾಗಿ ಹೆಚ್ಚು ಹಣ ಪಡೆಯಲು ನಂಬಿದ್ದರು. ಸ್ತಬ್ಧ ಅಧ್ಯಯನದ ಕೆಲವು ವರ್ಷಗಳ ನಂತರ ಕ್ಯಾಲ್ವಿನ್ ಅವರು ಕುತೂಹಲ ಕೆರಳಿಸಿತು 1529 ರಲ್ಲಿ ಬೊರ್ಗಸ್ ವಿಶ್ವವಿದ್ಯಾಲಯ ಪ್ರವೇಶಿಸಿತು ಆಂಡ್ರಿಯಾಸ್ ಅಲ್ಚಯೆಟ್ ಮಾನವತಾವಾದಿ ವಕೀಲಾದರು. ಮಾನವತಾವಾದ ಶಾಸ್ತ್ರೀಯ ಅಧ್ಯಯನ ಒತ್ತು ಇದು ಯುರೋಪಿಯನ್ ಬೌದ್ಧಿಕ ಆಂದೋಲನಕೆ. ಬೊರ್ಗಸ್ ತನ್ನ 18 ತಿಂಗಳ ತಂಗಿದ್ದಾಗ, ಕ್ಯಾಲ್ವಿನ್ ಕೊಯಿನ್ ಗ್ರೀಕ್, ಹೊಸ ಒಡಂಬಡಿಕೆಯಲ್ಲಿ ಅಧ್ಯಯನ ಅನಿವಾರ್ಯವಾಗಿದೆ ಕಲಿತರು.
ಉಲ್ಲೇಖಗಳು
ಹೆನ್ರಿ ಜಾರ್ಜ್
thumb ಹೆನ್ರಿ ಜಾರ್ಜ್ - (1839-1897). ಅಮೆರಿಕ ಸಂಯುಕ್ತ ಸಂಸ್ಥಾನಗಳ ಅರ್ಥಶಾಸ್ತ್ರಜ್ಞ, ಭೂಸುಧಾರಣೆಯಲ್ಲಿ ಆಸಕ್ತ, ವಿಚಾರವಾದಿ. ಈತ ಬರೆದ ಪ್ರೋಗ್ರೆಸ್ ಅಂಡ್ ಪಾವರ್ಟಿ ಎಂಬ ಪುಸ್ತಕ ಇವನಿಗೆ ಲೋಕವಿಖ್ಯಾತಿ ತಂದಿತು.
ಬದುಕು
ಜನನ 1839ರ ಸೆಪ್ಟೆಂಬರ್ 2ರಂದು, ಫಿಲಡೆಲ್ಫಿಯದಲ್ಲಿ, ಶ್ರದ್ಧಾವಂತ ಮಧ್ಯಮವರ್ಗದ ಕುಟುಂಬವೊಂದರಲ್ಲಿ. ಹೆನ್ರಿ ಜಾರ್ಜ್ 14 ವರ್ಷಗಳ ಬಾಲಕನಾಗಿದ್ದಾಗಲೇ ವಿದ್ಯಾಭ್ಯಾಸವನ್ನು ಬಿಟ್ಟು ಹೊಟ್ಟೆಪಾಡಿಗಾಗಿ ಉದ್ಯೋಗ ಹುಡುಕಬೇಕಾಯಿತು. ಆಯಾತ ಸಂಸ್ಥೆಯೊಂದರಲ್ಲಿ ಎರಡು ವರ್ಷಗಳ ಕಾಲ ಗುಮಾಸ್ತೆಯಾಗಿ ಕೆಲಸ ಮಾಡಿ ಸಾಗರಾಂತರ ನೌಕಾ ಕಂಪನಿಯ ಹಡಗೊಂದರಲ್ಲಿ ನಾವಿಕನಾಗಿ ಸೇರಿ ಆಸ್ಟ್ರೇಲಿಯ, ಭಾರತಗಳಿಗೆ ಪ್ರಯಾಣ ಮಾಡಿದ. 1856ರಲ್ಲಿ ಫಿಲಡೆಲ್ಫಿಯಕ್ಕೆ ಹಿಂದಿರುಗಿ ಮೊಳೆ ಜೋಡಿಸುವ ಕೆಲಸಕ್ಕೆ ಸೇರಿದ. ಫೆಸಿಫಿಕ್ ಸಾಗರಯಾನ ಮಾಡುತ್ತಿದ್ದ ಹಡಗೊಂದರಲ್ಲಿ ಒಂದು ವರ್ಷ ಸೇವೆ ಸಲ್ಲಿಸಿದ ಮೇಲೆ ಚಿನ್ನದಾಸೆಯಿಂದ ಕೆನಡಕ್ಕೆ ಹೋಗಿ ಅಲ್ಲಿಂದ ಬರಗೈಯಲ್ಲಿ ಹಿಂದಿರುಗಿದ. 1858ರಿಂದ 1880ರವರೆಗೆ ಕ್ಯಾಲಿಫೋರ್ನಿಯದಲ್ಲಿ ಮೊಳೆ ಜೋಡಿಸುವವನಾಗಿ, ಪತ್ರಿಕೋದ್ಯಮಿಯಾಗಿ ಕೆಲಸ ಮಾಡುತ್ತ, ರಾಜಕೀಯದಲ್ಲಿ ಆಸಕ್ತಿ ಬೆಳೆಸಿಕೊಂಡನಲ್ಲದೆ ಭಾಷಣ ಲೇಖನ ಕಲೆಗಳನ್ನೂ ಗಳಿಸಿಕೊಂಡ. ಇವನು ಖಾಸಗಿ ಏಕಸ್ವಾಮ್ಯದ ವಿರುದ್ಧ ಬರೆವಣಿಗೆಯ ಮೂಲಕ ನಿರಂತರವಾಗಿ ಚಳವಳಿ ನಡೆಸಿದ. ಇದರಿಂದಾಗಿ ಇವನು ಪಟ್ಟಭದ್ರ ಹಿತಗಳ ರೋಷಕ್ಕೆ ತುತ್ತಾಗಿ ಆಗಾಗ್ಗೆ ಉದ್ಯೋಗ ಕಳೆದುಕೊಂಡು ಕಷ್ಟ ಪಡಬೇಕಾಯಿತು. 1871ರಲ್ಲಿ ಇಬ್ಬರು ಪಾಲುದಾರರೊಂದಿಗೆ ಸ್ಯಾನ್‍ಫ್ರಾನ್ಸಿಸ್ಕೋ ಡೇಲಿ ಈವನಿಂಗ್ ಪೋಸ್ಟ್ ಎಂಬ ಪತ್ರಿಕೆ ಆರಂಭಿಸಿದ. ಆ ಪತ್ರಿಕೆ ನಾಲ್ಕು ವರ್ಷ ನಡೆದು ಆರ್ಥಿಕ ಮುಗ್ಗಟ್ಟಿನಿಂದಾಗಿ ನಿಂತು ಹೋಯಿತು, ಹೆನ್ರಿ ಜಾರ್ಜನ ರಾಜಕೀಯ ಒಲವು ಡೆಮೊಕ್ರಾಟಿಕ್ ಪಕ್ಷದ ಕಡೆಗೆ ಇತ್ತು. 1876ರಲ್ಲಿ ಸ್ಯಾನ್‍ಫ್ರಾನ್ಸಿಸ್ಕೋದ ಗವರ್ನರ್ ಆಗಿ ಅಧಿಕಾರಕ್ಕೆ ಬಂದಾತ, ಹೆನ್ರಿ ಜಾರ್ಜನಿಗೆ ಸರ್ಕಾರದಲ್ಲಿ ಒಂದು ದೊಡ್ಡ ಹುದ್ದೆ ಕೊಡಿಸಿದ. ಮೂರು ವರ್ಷಗಳ ಅವಧಿಯ ಆ ಹುದ್ದೆಯಲ್ಲಿ ಹೆನ್ರಿ ಜಾರ್ಜನಿಗೆ ನೆಮ್ಮದಿಯ ಜೀವನಕ್ಕೆ ಅವಕಾಶವಾಯಿತು. ಸಾಕಷ್ಟು ಬಿಡುವಿದ್ದ ಆ ಅವಧಿಯಲ್ಲಿ ಹೆನ್ರಿ ಜಾರ್ಜ್ ತನ್ನ ಅತ್ಯಂತ ಪ್ರಮುಖ ಗ್ರಂಥವಾದ ಪ್ರೋಗ್ರೆಸ್ ಅಂಡ್ ಪಾವರ್ಟಿಯನ್ನು ಬರೆದು ಪ್ರಕಟಿಸಿದ (1877-79).
ವಿಚಾರಗಳು
ತಂತ್ರಜ್ಞಾನ, ಔದ್ಯೋಗೀಕರಣ, ಸಾರಿಗೆ ಅಭಿವೃದ್ಧಿ ಇವುಗಳ ಮೂಲಕ ದೇಶದ ಆರ್ಥಿಕ ಪ್ರಗತಿ ಆಗಿದ್ದರೂ ಬಡತನ ಕಡೆಮೆಯಾಗುವುದಕ್ಕೆ ಬದಲು ತೀವ್ರವಾಗಿ ಹೆಚ್ಚಿರುವುದನ್ನು ಅವನು "ಪ್ರೋಗ್ರೆಸ್ ಅಂಡ್ ಪಾವರ್ಟಿ" ಗ್ರಂಥದಲ್ಲಿ ತೋರಿಸಿಕೊಟ್ಟಿದ್ದಾನೆ. ಪ್ರಗತಿಯ ಜೊತೆಜೊತೆಯಲ್ಲೇ ಬಡತನದ ಏರಿಕೆಗೆ ಸಮಾಜದ ಮೂಲಭೂತ ಸ್ಥಿತಿಗತಿಗಳೇ ಕಾರಣವೆಂದು ಹೆನ್ರಿ ಜಾರ್ಜನ ಅಭಿಮತ. ರಿಕಾರ್ಡೋನ ಗೇಣಿ ಸಿದ್ಧಾಂತವನ್ನು ಈತ ಸಾಮಾನ್ಯರ ದೃಷ್ಟಿಯಿಂದ ವಿಶ್ಲೇಷಿಸಿ, ಅದನ್ನು ಹೊಸರೀತಿಯಲ್ಲಿ ಅರ್ಥೈಸಿದ. ಭೂಮಿಗೆ ಸಂಬಂಧಿಸಿದಂತೆ ಇಳಿಮುಖ ಪ್ರತಿಫಲ ನಿಯಮದ, ಸೀಮಾಂತ ಉತ್ಪಾದಕತೆಯ ನಿಯಮದ ಅರ್ಥವನ್ನು ಇಲ್ಲಿ ವಿಸ್ತರಿಸಿದ್ದಾನೆ. ಆರ್ಥಿಕ ಪ್ರಗತಿಯೊಂದಿಗೆ ನೆಲದ ಅಭಾವ ಅಧಿಕವಾಗುತ್ತದೆ. ಉತ್ಪಾದನಾಂಗಗಳಾದ ಶ್ರಮ ಮತ್ತು ಬಂಡವಾಳಕ್ಕೆ ಸಲ್ಲಬೇಕಾದ ಪ್ರತಿಫಲದ ಬಹುಬಾಗವನ್ನು ನೆಲದ ಒಡೆಯನೇ ಕಸಿದುಕೊಂಡು ಹೆಚ್ಚುಹೆಚ್ಚು ಪ್ರತಿಫಲ ಪಡೆಯುತ್ತಾನೆ, ಎಂಬುದು ಹೆನ್ರಿ ಜಾರ್ಜ್‍ನವಾದ. ಖಾಸಗಿ ಏಕಸ್ವಾಮ್ಯಪಡೆದವರು ಸಂಪತ್ತಿನ ಮಾಲೀಕರಾಗಿ ಸಮಾಜದಲ್ಲಿ ಏರ್ಪಡಿಸುವ ಏರುಪೇರುಗಳ ಚಿತ್ರವನ್ನು ಆ ಪುಸ್ತಕದಲ್ಲಿ ನೀಡಲಾಗಿದೆ. ಸಂಪತ್ತಿನ ಖಾಸಗಿ ಏಕಸ್ವಾಮ್ಯವನ್ನು ಹೆನ್ರಿ ಜಾರ್ಜ್ ಖಂಡಿಸಿದ. ರೈಲ್ವೆ, ಅಂಚೆ, ಸಂಪರ್ಕ ಇಲಾಖೆ ಮುಂತಾದ ರಾಷ್ಟ್ರೀಯ ಉದ್ಯಮಗಳು ಸರ್ಕಾರದ ಒಡೆತನದಲ್ಲಿರಬೇಕೆಂದು ವಾದಿಸಿದ್ದಾನೆ.
ನಿಸರ್ಗದತ್ತವಾದ ಭೂಮಿಯ ಮೇಲೆ ಖಾಸಗಿ ಸ್ವಾಮ್ಯ ಇರಕೂಡದು. ಅದು ಜನರಿಗೆಲ್ಲ ಸೇರಿದ್ದು. ಅದರ ಪ್ರಯೋಜನ ಎಲ್ಲರಿಗೂ ಆಗಬೇಕು. ಕೃಷಿ ಮಾಡಲು ಅಪೇಕ್ಷೆ ಇರುವವರಿಗೆ ಭೂಮಿ ಧಾರಾಳವಾಗಿ ಸಿಗುವಂತಿರಬೇಕು. ಗೈರುಹಾಜರಿ ಭೂಮಾಲೀಕತ್ವ ಖಂಡನೀಯ. ಭೂಮಾಲೀಕತ್ವದಿಂದ ಅಧಿಕ ಲಾಭ ಪಡೆಯುವವರಿಂದ ತೆರಿಗೆ ವಸೂಲು ಮಾಡಿ ಅದರಿಂದ ಬಂದ ಹಣವನ್ನು ಜನಸಾಮಾನ್ಯರ ಹಿತಕ್ಕಾಗಿ ಉಪಯೋಗಿಸಬೇಕು. ಭೂ ಹಿಡುವಳಿಗಳನ್ನು ಅಭಿವೃದ್ಧಿ ಪಡಿಸುವುದಕ್ಕೆ ಮುನ್ನ ಆ ಹಿಡುವಳಿಗಳ ಮೌಲ್ಯ ಏನಿದ್ದೀತೋ ಅದಕ್ಕನುಗುಣವಾಗಿ ತೆರಿಗೆ ಹಾಕಬೇಕು. ಹೀಗೆ ಭೂಮಿಯ ಮೌಲ್ಯದ ಮೇಲೆ ಏಕಮಾತ್ರ ತೆರಿಗೆ ವಿಧಿಸಿದರೆ ಸಾಕು. ಸರ್ಕಾರ ಬೇರೆ ಯಾವ ರೀತಿಯ ತೆರಿಗೆಯನ್ನೂ ಹಾಕುವ ಅವಶ್ಯಕತೆ ಇರುವುದಿಲ್ಲ. ಇವು ಹೆನ್ರಿ ಜಾರ್ಜ್ ಮಂಡಿಸಿದ ಇನ್ನು ಕೆಲವು ವಿಚಾರಗಳು.
ಭೂಸುಧಾರಣೆ, ಸಾಮಾಜಿಕ ಬೆಳವಣಿಗೆ, ಸಮಾನತೆ, ಸ್ವಾತಂತ್ರ್ಯ ಈ ಮೌಲಿಕ ವಿಚಾರಗಳ ಬಗ್ಗೆ ಅತ್ಯಂತ ಪ್ರಾಮಾಣಿಕತೆಯಿಂದ ಚಳವಳಿ ನಡೆಸಿದ ಮಾನವತಾವಾದಿ ಹೆನ್ರಿ ಜಾರ್ಜನನ್ನು ಸ್ಯಾನ್ ಫ್ರಾನ್ಸಿಸ್ಕೋದ ಪ್ರವಾದಿ ಎಂದು ಅವನ ಸಮಕಾಲೀನರು ಕರೆದರು. ಅವನ ಗ್ರಂಥ ಹಲವಾರು ಭಾಷೆಗಳಿಗೆ ಅನುವಾದಿತವಾಯಿತು. ಆತ ಧಾರಾಳವಾಗಿ ಲೇಖನಗಳನ್ನೂ ಪುಸ್ತಕಗಳನ್ನೂ ಬರೆದ, ಉಪನ್ಯಾಸಗಳನ್ನೂ ಮಾಡಿದ. ಇದರಿಂದ ಅವನ ಕೀರ್ತಿ ಬೆಳೆಯಿತು. ಅವನ ಪುಸ್ತಕಗಳು ಹೆಚ್ಚುಹೆಚ್ಚು ಪ್ರಸಿದ್ಧವಾದುವು. 1881ರಲ್ಲಿ ನ್ಯೂಯಾರ್ಕಿಗೆ ಹೋಗಿ ನೆಲೆಸಿದ ಹೆನ್ರಿ ಜಾರ್ಜ್ ಪತ್ರಿಕೋದ್ಯಮ, ರಾಜಕಾರಣ, ವಿಚಾರಪ್ರಚಾರ, ಈ ಕಾರ್ಯಗಳನ್ನು ಮುಂದುವರಿಸಿದ. ಐರ್ಲೆಂಡ್, ಇಂಗ್ಲೆಡ್, ಫ್ರಾನ್ಸ್ ಮುಂತಾದ ದೇಶಗಳಿಗೆ ಭೇಟಿ ನೀಡಿ ತನ್ನ ಸೈದ್ಧಾಂತಿಕ ವಿಚಾರಗಳನ್ನು ಮಂಡಿಸಿದ. ಲಂಡನ್ನಿನಲ್ಲಿ ಹೆನ್ರಿ ಜಾರ್ಜ್ ಮಾಡಿದ ಭಾಷಣವನ್ನು ಜಾರ್ಜ್ ಬರ್ನಾರ್ಡ್ ಷಾ ಕೇಳಿ ಅದರಿಂದ ತಾನು ಸಮಾಜ ಸುಧಾರಣೆಯ ಬಗ್ಗೆ ತುಂಬ ಪ್ರಭಾವಿತನಾದುದಾಗಿ ಹೇಳಿದ್ದಾನೆ.
ಗ್ರಂಥಗಳು
ಪ್ರೋಗ್ರೆಸ್ ಅಂಡ್ ಪಾವರ್ಟಿ ಅಲ್ಲದೆ ಹೆನ್ರಿ ಜಾರ್ಜ್ ಬರೆದಿರುವ ಮುಖ್ಯ ಕೃತಿಗಳು ಐರಿಷ್ ಲ್ಯಾಂಡ್ ಕ್ವೆಶ್ಚನ್ (1881), ಸೋಷಿಯಲ್ ಪ್ರಾಬ್ಲಮ್ಸ್ (1883), ಪ್ರೋಟೆಕ್ಷನ್ ಆರ್ ಫ್ರೀ ಟ್ರೇಡ್ (1886). ಇವನ ಮಗ ಹೆನ್ರಿ (1862-1916) ಒಬ್ಬ ಪತ್ರಿಕೋದ್ಯಮಿ. ಆತ ತನ್ನ ತಂದೆಯ ಜೀವನ ಚರಿತ್ರೆ (ಲೈಫ್ ಆಫ್ ಹೆನ್ರಿ ಜಾರ್ಜ್) ಬರೆದಿದ್ದಾನೆ (1900).
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ ವರ್ಗ:ಅರ್ಥಶಾಸ್ತ್ರಜ್ಞರು
ಆಂಡರ್ಸ್ ಹೆಜೆಲ್ಸ್‌ಬರ್ಗ್
ಆಂಡರ್ಸ್ ಹೆಜೆಲ್ಸ್‌ಬರ್ಗ್ ( / ˈhaɪlzbɜːrɡ /, ಜನನ 2 ಡಿಸೆಂಬರ್ 1960 ) ಒಬ್ಬ ಡ್ಯಾನಿಶ್ ಸಾಫ್ಟ್‌ವೇರ್ ಇಂಜಿನಿಯರ್ ಆಗಿದ್ದು ಅವರು ಹಲವಾರು ಪ್ರೋಗ್ರಾಮಿಂಗ್ ಭಾಷೆಗಳು ಮತ್ತು ಅಭಿವೃದ್ಧಿ ಸಾಧನಗಳನ್ನು ಸಹ-ವಿನ್ಯಾಸಗೊಳಿಸಿದ್ದಾರೆ. ಅವರು ಟರ್ಬೊ ಪ್ಯಾಸ್ಕಲ್‌ನ ಮೂಲ ಲೇಖಕ ಮತ್ತು ಡೆಲ್ಫಿಯ ಮುಖ್ಯ ವಾಸ್ತುಶಿಲ್ಪಿ. ಅವರು ಪ್ರಸ್ತುತ ಮೈಕ್ರೋಸಾಫ್ಟ್‌ಗಾಗಿ C# ನ ಪ್ರಮುಖ ವಾಸ್ತುಶಿಲ್ಪಿಯಾಗಿ ಮತ್ತು ಟೈಪ್‌ಸ್ಕ್ರಿಪ್ಟ್‌ನಲ್ಲಿ ಕೋರ್ ಡೆವಲಪರ್ ಆಗಿ ಕೆಲಸ ಮಾಡುತ್ತಿದ್ದಾರೆ.
ಬೋರ್ಲ್ಯಾಂಡ್ ನಲ್ಲಿ
ಬೊರ್ಲ್ಯಾಂಡ್‌ನ ಕೈಯಲ್ಲಿ, ಟರ್ಬೊ ಪ್ಯಾಸ್ಕಲ್ ಅತ್ಯಂತ ವಾಣಿಜ್ಯಿಕವಾಗಿ ಯಶಸ್ವಿಯಾದ ಪಾಸ್ಕಲ್ ಕಂಪೈಲರ್‌ಗಳಲ್ಲಿ ಒಬ್ಬರಾದರು. ಕಂಪನಿಯು ಆರ್ಥಿಕ ಒತ್ತಡಕ್ಕೆ ಒಳಗಾಗುವವರೆಗೂ ಹೆಜ್ಲ್ಸ್‌ಬರ್ಗ್ ಪಾಲಿಡೇಟಾದಲ್ಲಿಯೇ ಇದ್ದರು ಮತ್ತು 1989 ರಲ್ಲಿ ಅವರು ಬೋರ್ಲ್ಯಾಂಡ್‌ನಲ್ಲಿ ಮುಖ್ಯ ಇಂಜಿನಿಯರ್ ಆಗಲು ಕ್ಯಾಲಿಫೋರ್ನಿಯಾಗೆ ತೆರಳಿದರು. ಈ ಸಮಯದಲ್ಲಿ ಅವರು ಟರ್ಬೊ ಪ್ಯಾಸ್ಕಲ್ ಅನ್ನು ಮತ್ತಷ್ಟು ಅಭಿವೃದ್ಧಿಪಡಿಸಿದರು ಮತ್ತು ಟರ್ಬೊ ಪ್ಯಾಸ್ಕಲ್ ಅನ್ನು ಬದಲಿಸಿದ ಬೋರ್ಲ್ಯಾಂಡ್ ಡೆಲ್ಫಿಯನ್ನು ನಿರ್ಮಿಸಿದ ತಂಡಕ್ಕೆ ಮುಖ್ಯ ವಾಸ್ತುಶಿಲ್ಪಿಯಾದರು.
ಮೈಕ್ರೋಸಾಫ್ಟ್ ನಲ್ಲಿ
right|thumb|300x300px| 2008 ರ ವೃತ್ತಿಪರ ಡೆವಲಪರ್‌ಗಳ ಸಮ್ಮೇಳನದಲ್ಲಿ ಹೆಜೆಲ್ಸ್‌ಬರ್ಗ್. 1996 ರಲ್ಲಿ, ಹೆಜೆಲ್ಸ್‌ಬರ್ಗ್ ಬೋರ್ಲ್ಯಾಂಡ್ ಅನ್ನು ತೊರೆದು ಮೈಕ್ರೋಸಾಫ್ಟ್ ಸೇರಿದರು. ಅವರ ಮೊದಲ ಸಾಧನೆಗಳಲ್ಲಿ ಒಂದೆಂದರೆ J++ ಪ್ರೋಗ್ರಾಮಿಂಗ್ ಭಾಷೆ ಮತ್ತು ವಿಂಡೋಸ್ ಫೌಂಡೇಶನ್ ತರಗತಿಗಳು ; ಅವರು ಮೈಕ್ರೋಸಾಫ್ಟ್ ಡಿಸ್ಟಿಂಗ್ವಿಶ್ಡ್ ಇಂಜಿನಿಯರ್ ಮತ್ತು ಟೆಕ್ನಿಕಲ್ ಫೆಲೋ ಕೂಡ ಆದರು. 2000 ರಿಂದ, ಅವರು C# ಭಾಷೆಯನ್ನು ಅಭಿವೃದ್ಧಿಪಡಿಸುವ ತಂಡದ ಪ್ರಮುಖ ವಾಸ್ತುಶಿಲ್ಪಿಯಾಗಿದ್ದಾರೆ. 2012 ರಲ್ಲಿ ಹೆಜಲ್ಸ್‌ಬರ್ಗ್ ಹೊಸ ಮೈಕ್ರೋಸಾಫ್ಟ್ ಪ್ರಾಜೆಕ್ಟ್, ಟೈಪ್‌ಸ್ಕ್ರಿಪ್ಟ್, ಜಾವಾಸ್ಕ್ರಿಪ್ಟ್‌ನ ಸೂಪರ್‌ಸೆಟ್ ಅನ್ನು ಘೋಷಿಸಿದರು.
ಪ್ರಶಸ್ತಿಗಳು
ಟರ್ಬೊ ಪ್ಯಾಸ್ಕಲ್, ಡೆಲ್ಫಿ, ಸಿ# ಮತ್ತು ಮೈಕ್ರೋಸಾಫ್ಟ್‌ನಲ್ಲಿನ ಕೆಲಸಕ್ಕಾಗಿ ಹೆಜೆಲ್ಸ್‌ಬರ್ಗ್ 2001 ಡಾ. ಡಾಬ್ಸ್ ಎಕ್ಸಲೆನ್ಸ್ ಇನ್ ಪ್ರೋಗ್ರಾಮಿಂಗ್ ಪ್ರಶಸ್ತಿಯನ್ನು ಪಡೆದರು. ನೆಟ್ ಫ್ರೇಮ್ವರ್ಕ್.
ಶಾನ್ ಕಾಟ್ಜೆನ್‌ಬರ್ಗರ್, ಸ್ಕಾಟ್ ವಿಲ್ಟಮುತ್, ಟಾಡ್ ಪ್ರೋಬ್ಸ್ಟಿಂಗ್, ಎರಿಕ್ ಮೈಜರ್, ಪೀಟರ್ ಹಾಲಮ್ ಮತ್ತು ಪೀಟರ್ ಸೊಲಿಚ್ ಜೊತೆಗೆ, ಆಂಡರ್ಸ್ ಅವರಿಗೆ C# ಭಾಷೆಯಲ್ಲಿನ ಅತ್ಯುತ್ತಮ ತಾಂತ್ರಿಕ ಸಾಧನೆಗಾಗಿ ತಾಂತ್ರಿಕ ಮನ್ನಣೆ ಪ್ರಶಸ್ತಿಯನ್ನು ನೀಡಲಾಯಿತು
ಗ್ರಂಥಸೂಚಿ
ವರ್ಗ:೧೯೬೦ ಜನನ ವರ್ಗ:ಜೀವಂತ ವ್ಯಕ್ತಿಗಳು ವರ್ಗ:All articles with unsourced statements
ಆಶ್ರಮ ಎಕ್ಸುಪ್ರೆಸ್
12915/12916 ಆಶ್ರಮ ಎಕ್ಸ್ಪ್ರೆಸ್ ಅಹ್ಮದಾಬಾದ್ ಜಂಕ್ಷನ್ ಮತ್ತು ಭಾರತ ದ ಹಳೆ ದೆಹಲಿಯ ನಡುವೆ ನಡೆಯುವ ಒಂದು ಅತಿವೇಗದ ಎಕ್ಸ್ಪ್ರೆಸ್ ರೈಲು. ಇದು ದೈನಂದಿನ ಸೇವೆಯಾಗಿದೆ. ಇದು ಹಳೆ ದೆಹಲಿಗೆ ಅಹಮದಾಬಾದ್ ಜಂಕ್ಷನ್ನಿಂದ ರೈಲು ಸಂಖ್ಯೆ 12915 ಎಂದು ಮತ್ತು ರಿವರ್ಸ್ ದಿಕ್ಕಿನಲ್ಲಿ ರೈಲು ಸಂಖ್ಯೆ 12916 ಕಾರ್ಯನಿರ್ವಹಿಸುತ್ತದೆ. ರೈಲು ಮಾರ್ಗವನ್ನು 1990 ರಲ್ಲಿ ಮೀಟರ್ ಗೇಜ್ ಪರಿವರ್ತನೆಗೊಂಡಿತು ಬ್ರಾಡ್ ಗೇಜ್ ವಿಭಾಗದಲ್ಲಿ ಚಲಿಸುತ್ತದೆ. ಮೀಟರ್ ಗೇಜ್ ಕಾಲದಲ್ಲಿ ಈ ರೈಲು 505/506 ಆಶ್ರಮ ಎಕ್ಸ್ಪ್ರೆಸ್ ಎಂದು ಚಲಿಸುತ್ತಿತ್ತು.
ಸೇವೆ
12916 ಆಶ್ರಮ ಎಕ್ಸ್ಪ್ರೆಸ್ 16 ಗಂಟೆಗಳ 20 ನಿಮಿಷಗಳು(57.12 ಕಿಮೀ / ಗಂ) ಮತ್ತು 129165 ಆಶ್ರಮ ಎಕ್ಸ್ಪ್ರೆಸ್ 15 ಗಂಟೆಗಳ 40 ನಿಮಿಷಗಳು (59.62 ಕಿ.ಮೀ / ಗಂಟೆ) ಈ ಎರಡು 951 ಕಿಲೋಮೀಟರ್ ದೂರ ಹೊಂದಿದೆ. ಎರಡೂ ದಿಕ್ಕುಗಳಲ್ಲಿ ಅದರ ಸರಾಸರಿ ವೇಗ ಭಾರತೀಯ ರೈಲ್ವೆ ನಿಯಮಾನುಸಾರ 55 ಕಿಮೀ / ಗಂ ಮೇಲೆ, ಅದರ ಶುಲ್ಕ ಒಂದು ಸೂಪರ್ಫಾಸ್ಟ್ ಅಧಿಕ ಹೊಂದಿದೆ. ಜೊತೆಗೆ, ಇದು ಸ್ಥಳೀಯ (ಪ್ರಯಾಣಿಕರ) ರೈಲುಗಳು, ಪ್ರಮಾಣಿತ ಎಕ್ಸ್ಪ್ರೆಸ್, ಪ್ರಯಾಣಿಕ ರೈಲುಗಳು ಮತ್ತು ಅತ್ಯಂತ ಸರಕು ರೈಲುಗಲೀಗಿಂತ ಹೆಚ್ಚು ಪ್ರಾಮುಖ್ಯತೆ ಪಡೆಯುತ್ತದೆ.
ಎಳೆತ
ಅದರ ಮಾರ್ಗದ 80% ವಿದ್ಯುದ್ದೀಕರಣ ಇನ್ನೂಬಾಕಿ ಇದ್ದು, ಇದು ಸಾಮಾನ್ಯವಾಗಿ [ಬೀ ಜೀ ಕೇ ಟೀ ] ಭಗತ್ ಕಿ ಕೋಠಿ ಎಂಬ ಈ ಎಮ್ ಡೀ ಲೋಕೋಮೋಟಿವ್ ಡಬ್ಲ್ಯೂ ಡೀ ಪೀ -4 / 4ಬೀ / 4ಡ್ ಇಂದ ವಿದ್ಯುತ್ ಪಡೆಯುತ್ತದೆ.
ವೇಳಾಪಟ್ಟಿ
12915 ಆಶ್ರಮ ಎಕ್ಸ್ಪ್ರೆಸ್ 18:30 ಗಂಟೆಗಲ್ಲಿ ಪ್ರತಿದಿನ ಅಹಮದಾಬಾದ್ ಜಂಕ್ಷನ್ inda horatu 10:10 ಗಂಟೆಗಳ ಮರುದಿನ ಹಳೆಯ ದೆಹಲಿ ತಲುಪುತ್ತದೆ. 12916 ಆಶ್ರಮ ಎಕ್ಸ್ಪ್ರೆಸ್ 15:20 ಗಂಟೆಗಳಲ್ಲಿ ಪ್ರತಿದಿನ ಹಳೆ ದೆಹಲಿ ಬಿಟ್ಟು 07:40 ಗಂಟೆಗಳ ಮರುದಿನ ಯಲ್ಲಿ ಅಹಮದಾಬಾದ್ ಜಂಕ್ಷನ್ ತಲುಪುತ್ತದೆ.
ಉಲ್ಲೇಖಗಳು
ವರ್ಗ:ರೈಲುಗಳು
ಜಾಮಿ
ಬದುಕು
thumb ಈತನ ತಂದೆ ನೈಜಾಮುದ್ದೀನ್ ಮತ್ತು ತಾತ ಶಂಸುದ್ದೀನ್ ಮಹಾವಿದ್ವಾಂಸರೆನಿಸಿಕೊಂಡಿದ್ದರು. ಹಿರಿಯರ ಮಾರ್ಗದಲ್ಲೇ ಅಡಿಯಿಟ್ಟ ಈತ ತನ್ನ ವಿದ್ವತ್ತಿನಿಂದ ಮಾತ್ರವಲ್ಲದೆ, ಪರಿಶುದ್ಧ ಜೀವನ ಮತ್ತು ವೈರಾಗ್ಯ ಮನೋಭಾವದಿಂದ ಎಲ್ಲರ ಮನ್ನಣೆಯನ್ನೂ ಪಡೆದ.
ಹೀರಾತ್‍ನಲ್ಲಿ ಹುಟ್ಟಿದ ಈತ ಅಲ್ಲಿಯೇ ವಿದ್ಯಾಭ್ಯಾಸ ಪಡೆದ. ಚಿಕ್ಕ ವಯಸ್ಸಿನಲ್ಲೇ ಪವಿತ್ರ ಕುರಾನನ್ನು ಬಾಯಿಪಾಠ ಮಾಡಿಕೊಂಡ. ಮದರ್ಸ-ಇ-ನೈಜಾಮಿಯಾದಲ್ಲಿ ವಿದ್ಯಾಭ್ಯಾಸ ಪೂರೈಸಿದ ಅನಂತರ ಹೆಚ್ಚಿನ ಅಧ್ಯಯನಕ್ಕಾಗಿ ಸಮರಖಂಡಕ್ಕೆ ತೆರಳಿದ. ಅಲ್ಲಿ ಖ್ವಾಜಾ ಅಲಿ ಎಂಬ ಗುರುವಿನ ಬಳಿ ಶಿಷ್ಯವೃತ್ತಿಯನ್ನು ಅವಲಂಬಿಸಿ ಸಾಹಿತ್ಯ ಮತ್ತು ಧರ್ಮಶಾಸ್ತ್ರಗಳಲ್ಲಿ ಪರಿಣತನಾಗಿ ಸೂಫಿ ತತ್ತ್ವದ ಬಗ್ಗೆ ಹೆಚ್ಚಿನ ಒಲವನ್ನು ತೋರಿಸಿದ.
ಐದು ವರ್ಷದ ಹುಡುಗನಾಗಿದ್ದಾಗಲೇ ಈತನ ತಂದೆ ಈತನನ್ನು ಆ ಕಾಲದ ಹಿರಿಯ ಸೂಫಿ ಸಂತ ಖ್ವಾಜಾ ಮಹಮ್ಮದ್ ಪಾರ್ಸಾರವರ ಬಳಿಗೆ ಕರೆದುಕೊಂಡು ಹೋಗಿದ್ದನಂತೆ. ಆ ಮಹಾತ್ಮ ಜಾಮಿಯನ್ನು ವಿಶ್ವಾಸದಿಂದ ಮೈದಡವಿ ಆಶೀರ್ವದಿಸಿದನಂತೆ. ಬೀಳ್ಕೊಡುವಾಗ ನಗುಮೊಗದಿಂದ ಹುಡುಗನಿಗೆ ಒಂದು ಸೇರು ಕಲ್ಲುಸಕ್ಕರೆಯನ್ನು ಕೊಟ್ಟು ಉಪಚರಿಸಿದನಂತೆ. ಅಂದಿನಿಂದ ಆ ಮಹಾತ್ಮನ ವರ್ಚಸ್ಸು, ಹೊಳೆಯುತ್ತಿದ್ದ ಕಣ್ಣುಗಳು, ಸುಂದರವದನ ಮತ್ತು ಮುಗುಳುನಗೆ ಜಾಮಿಯ ಚಿತ್ತದಲ್ಲಿ ಅಚ್ಚಳಿಯದೆ ಉಳಿದುವು. ಸೂಫಿ ತತ್ತ್ವದ ಬಗ್ಗೆ ಈತ ತೋರಿದ ಅಭಿಮಾನಕ್ಕೆ ಈ ಚಿಕ್ಕ ಘಟನೆ ಮೂಲ ಕಾರಣವಾಗಿದ್ದರೂ ಇರಬಹುದು.
ಉದ್ದಾಮ ಪಂಡಿತ, ಅನುಭಾವಿ, ಕವಿ ಆದ ಜಾಮಿ ಧರ್ಮಗುರುವಾಗಿ ವಿಶಿಷ್ಟಸ್ಥಾನವನ್ನು ಗಳಿಸಿದ. ತಿಮಿರುಡ್ ಸುಲ್ತಾನ ಹುಸಾಯಿನ್-ಇ-ಬಾಖರ್ (1506) ಮತ್ತು ಆತನ ಮುಖ್ಯಮಂತ್ರಿ ಅಮೀರ್-ಅಲಿ-ಷೇರ್‍ರವರಿಂದ ಸನ್ಮಾನಿತನಾದ. ಅಲ್ಲದೆ ಅಟೊಮನ್ ಸುಲ್ತಾನ ಮಹಮ್ಮದ್ (1451-81) ಮತ್ತು ಎರಡನೆಯ ಬಾಯಾಸೀದ್ (1481-1512) ಇವರುಗಳ ವಿಶ್ವಾಸ ಗೌರವಗಳಿಗೂ ಪಾತ್ರನಾದ. ತುಂಬುಜೀವನ ನಡೆಸಿ ಅಸಂಖ್ಯಾತ ಅಭಿಮಾನಿಗಳನ್ನು ಪಡೆದಿದ್ದ ಜಾಮಿ 1492ರಲ್ಲಿ ಮೊಹರಂ ತಿಂಗಳ ಶುಕ್ರವಾರದಂದು ವಿಧಿವಶನಾದ.
ಸಾಹಿತ್ಯಕ್ಕೆ ಕೊಡುಗೆ
ಪರ್ಷಿಯನ್ ಸಾಹಿತ್ಯ ಸಂಪತ್ತಿಗೆ-ಮುಖ್ಯವಾಗಿ ಕಾವ್ಯಕ್ಕೆ-ಈತ ವಿಪುಲವಾದ ಕೊಡುಗೆಯನ್ನು ನೀಡಿದ್ದಾನೆ. ಗಜಲ್, ಕಸೀದಾ, ರುಬಾಯಿ ಮತ್ತು ಮಸ್‍ನವಿ ರಚನೆಗಳಲ್ಲಿ ಈತ ಪ್ರಖ್ಯಾತ. ಸಾದಿಯ ನೈತಿಕದೃಷ್ಟಿ, ರೂಮಿಯ ಔನ್ನತ್ಯ, ಹಫೀಸ್‍ನ ಸರಳತೆ ಮತ್ತು ನಯವಾದ ಹರಿವು, ಅಲ್ಲದೆ ನಿಜಾಮಿಯ ನಿರ್ದಿಷ್ಟತೆ ಜಾಮಿಯ ಕಾವ್ಯಗಳಲ್ಲಿ ಹಿತಮಿತವಾಗಿ ಬೆರೆತು, ಅಪೂರ್ವಶಕ್ತಿ, ಸೌಂದರ್ಯವನ್ನು ನೀಡಿವೆಯೆಂಬುದಾಗಿ ದಿ ಪರ್ಷಿಯನ್ ಪೋರ್‍ಟ್ರೇಟ್ ಎಂಬ ಗ್ರಂಥದ ಕರ್ತೃ ತಿಳಿಸಿದ್ದಾನೆ. ಕಸೀದಾ ರಚನೆಯಲ್ಲಿ (ಕಸೀದಾ ಎಂದರೆ ಚಕ್ರವರ್ತಿ ಅಥವಾ ಸುಲ್ತಾನರನ್ನು ಹೊಗಳಿ ಬರೆಯುವ ಪದ್ಯ) ವಿಶೇಷ ನೈಪುಣ್ಯವನ್ನು ಪಡೆದು ಜಾಮಿ ಅಗ್ರಮಾನ್ಯನಾಗಿದ್ದಾನೆಂದು ವಿಮರ್ಶಕರ ಅಭಿಪ್ರಾಯ. ಜಾಮಿಯ ಕಸೀದಾದ ವೈಶಿಷ್ಟ್ಯವೇನೆಂದರೆ ಹೊಗಳಿಕೆಗೆ ಬದಲಾಗಿ ಉಪದೇಶವಿರುವುದು. ಈತನ ಘಸಲ್‍ಗಳಲ್ಲಿ ಕಾಣುವ ಅನುರಾಗ ಪರಮಪುರುಷನಲ್ಲಿರುವಂತೆ, ಕಸೀದಾಗಳಲ್ಲಿ ನ್ಯಾಯಪರಿಪಾಲನೆ, ಧರ್ಮಮಾರ್ಗ, ನೀತಿಯ ಬಗ್ಗೆ ಅಧಿಕಾರಯುತವಾದ ಸರ್ವಮಾನ್ಯವಾದ ಸೂಚನೆಗಳಿವೆ. ಪರ್ಷಿಯನ್ನಿನ ಶ್ರೇಷ್ಠ ಕವಿಗಳಲ್ಲಿ ಜಾಮಿಯೇ ಕಟ್ಟಕಡೆಯವನೆಂಬ ಒಂದು ಅಭಿಪ್ರಾಯವೂ ಇದೆ. ಈತನ ಮುಖ್ಯ ಕೃತಿಗಳು : ಹಫ್ತ್ ಔರಂಗ್, ಯೂಸುಫ್-ಓ-ಸುಲೇಖಾ, ನಫಾಹಾತ್-ಉಲ್-ಉನ್ಸ ಮತ್ತು ಬೆಹಾರಿಸ್ತಾನ್.
ಲೀ ಡೀ ಫಾರೆಸ್ಟ್‌
ಬದುಕು
ಲೀ ಹುಟ್ಟಿದುದು ಅಮೆರಿಕದ ಸಂಯುಕ್ತಸಂಸ್ಥಾನದ ಅಯೋವ ರಾಜ್ಯದಲ್ಲಿರುವ ಕೌನ್ಸಿಲ್ ಬ್ಲಫ್ ಎಂಬ ಊರಿನಲ್ಲಿ (26-8-1873). ತಂದೆ ಹೆನ್ರಿ ಸ್ವಿಫ್ಟ್ ಡೀ ಫಾರೆಸ್ಟ್ ಅಲಬಾಮದಲ್ಲಿ ಒಬ್ಬ ಪ್ರಾಟೆಸ್ಟಂಟ್ ಧರ್ಮಪ್ರಚಾರಕನಾಗಿದ್ದ. ಇವನ ಪೂರ್ವಜರು ಫ್ರೆಂಚ್ ರಾಷ್ಟ್ರೀಯರು. ತಾಯಿ ಅನ್ನಾ ಮಾರ್ಗರೆಟ್ ರಾಬಿನ್ಸ್ ಕುಡ ಓರ್ವ ಧರ್ಮಪ್ರಚಾರಕನ ಮಗಳು. ತಂದೆ ನೀಗ್ರೋಗಳ ವಿದ್ಯಾಭ್ಯಾಸ ಮತ್ತು ಅಭಿವೃದ್ಧಿಗಾಗಿ ಶ್ರಮಿಸುತ್ತಲಿದ್ದ ಅಲಬಾಮದ ಟಲ್ಲದೇಗ ಕಾಲೇಜಿನ ಅಧ್ಯಕ್ಷ. ಅವನು ನೀಗ್ರೋಗಳ ಅಭಿಮಾನಿ ಆಗಿದ್ದುದರಿಂದ ಇತರ ಬಿಳಿಯ ಹುಡುಗರು ಮಗ ಲೀಯನ್ನು ದೂರವಾಗಿಟ್ಟರು. ಏಕಾಂಗಿಯಾದ ಲೀ ಕೆಲವು ಒರಟಾದ ಸಲಕರಣೆಗಳನ್ನು ಇಟ್ಟುಕೊಂಡು ವೈಜ್ಞಾನಿಕ ಉಪಕರಣಗಳನ್ನು ಸೃಜಿಸುವುದರಲ್ಲಿ ಮಗ್ನನಾದ. ಹೊಸತರಹೆಯ ಒಂದು ಉಬ್ಬಲು ಬಾಗಿಲನ್ನೂ (ಗೇಟ್) ಮರದಿಂದಲೇ ಮಾಡಿದ. ಒಂದು ರೈಲು ಎಂಜಿನ್ನನ್ನೂ ತನ್ನದೇ ಆದ ವಿದ್ಯುತ್ ಮೋಟಾರನ್ನೂ ತಯಾರಿಸಿದ. ಹದಿನೈದು ವರ್ಷ ವಯಸ್ಸಿನಲ್ಲೇ ನಿರಂತರ ಚಲನೆಯ ರಹಸ್ಯವನ್ನು ಕಂಡುಕೊಂಡೆನೆಂದು ಸಾರಿದ.
ಲೀಯ ತಂದೆಗೆ ತನ್ನಂತೆ ಮಗನೂ ಧರ್ಮಪ್ರಚಾರಕನಾಗಲೆಂದು ಆಸೆ. ಅದಕ್ಕಾಗಿ ಲ್ಯಾಟಿನ್-ಗ್ರೀಕ್ ಭಾಷೆಗಳನ್ನು ಕಲಿಯೆಂದು ಮಗನಿಗೆ ಹೇಳಿದ. ಮಗ ತನಗೆ ವಿಜ್ಞಾನ-ಎಂಜಿನಿಯರಿಂಗಿನಲ್ಲಿಯೇ ಆಸಕ್ತಿ, ಕೌಶಲಗಳು ಇವೆಯೆಂದು ಹೇಳಿ ಬೇರೆ ಹಾದಿಯನ್ನು ಹಿಡಿದ. ಯೇಲ್ ವಿಶ್ವವಿದ್ಯಾಲಯದ ಷೆಫೀಲ್ಡ್ ಸೈಂಟಿಫಿಕ್ ಸ್ಕೂಲನ್ನು ಸೇರಿ 1896ರಲ್ಲಿ ಪಿಎಚ್.ಡಿ. ಡಿಗ್ರಿಯನ್ನು ಪಡೆದ. ಸಮಾಂತರ ತಂತಿಗಳ ತುದಿಯಲ್ಲಿ ಹಟ್ರ್ಜಿಯನ್ ಅಲೆಗಳ ಪ್ರತಿಫಲನ ಎಂಬ ತನ್ನ ಮಹಾ ಪ್ರಬಂಧಕ್ಕಾಗಿ ಪಿಎಚ್.ಡಿ. ಡಿಗ್ರಿಯನ್ನು ಸಂಪಾದಿಸಿದ (1899).
ಲೀ ನಾಲ್ಕು ಸಲ ಮದುವೆ ಮಾಡಿಕೊಂಡ. 1906ರಲ್ಲಿ ಮಿಸ್ ಲೂಸಿಲ್ ಷಿಯರ್‍ಡೌನ್ ಎಂಬ ಹುಡುಗಿಯನ್ನು ಅವಳ ಮನೆಯಲ್ಲಿ ತಾನೇ ಇರಿಸಿದ ನಿಸ್ತಂತು ಉಪಕರಣದ ಮೂಲಕ ವಿವಾಹದ ಪ್ರಸ್ತಾಪವನ್ನು ಮಾಡಿ ಮದುವೆ ಮಾಡಿಕೊಂಡ. ಆದರೆ ಈ ಮದುವೆ ಒಂದೇ ವರ್ಷದಲ್ಲಿ ಮುರಿದು ಬಿತ್ತು.
ಅಸಂಖ್ಯಾತ ಸಂಘ ಸಂಸ್ಥೆಗಳು ಲೀಗೆ ಗೌರವವನ್ನು ಅರ್ಪಿಸಿವೆ. ಕೊನೆಯವರೆಗೂ ಅವನು ಕೆಲಸ ಮಾಡುತ್ತಲೇ ಇದ್ದ-ಎಂಬತ್ತ ನಾಲ್ಕನೆಯ ವಯಸ್ಸಿನಲ್ಲೂ ಒಂದು ಏಕಸ್ವವನ್ನು ಪಡೆದ. ತನ್ನ ಎಂಬತ್ತೈದು ವರ್ಷದ ಜೀವನದಲ್ಲಿ ಮುನ್ನೂರಕ್ಕೂ ಹೆಚ್ಚಿನ ಏಕಸ್ವಗಳನ್ನು ಸಂಪಾದಿಸಿದ್ದ. ಆತ್ಮಕಥೆಯನ್ನು ದಿ ಫಾದರ್ ಆಫ್ ರೇಡಿಯೊ (ರೇಡಿಯೊ ಜನ್ಮದಾತ) ಎಂಬ ಶೀರ್ಷಿಕೆಯಲ್ಲಿ 1950ರಲ್ಲಿ ಪ್ರಕಟಿಸಿದ. ಅವಿಶ್ರಾಂತ ದುಡಿಮೆಯ, ಹಲವು ಯಶಸ್ಸುಗಳ, ಹೇರಳವಾಗಿ ಐಶ್ವರ್ಯವನ್ನು ಗಳಿಸಿ, ಅಳಿಸಿದ- ಅವನಿಗೆ ಹಣಕಾಸಿನ ವ್ಯವಹಾರ ಕುಶಲತೆ ಇರಲಿಲ್ಲ. ಲೀ ಡೀಫಾರೆಸ್ಟನ ಜೀವನ 30-6-1961ರಲ್ಲಿ ಕೊನೆಗೊಂಡಿತು.
ನಿಸ್ತಂತು ದೂರಲೇಖನ
ಮಾರ್ಕೊನಿ ಕೆಲಸಮಾಡಿ ಯಶಸ್ವಿಯಾಗಿದ್ದ ಈ ಕ್ಷೇತ್ರಕ್ಕೆ ಲೀ ಕೂಡ ವಿಜಯಾಕಾಂಕ್ಷಿಯಾಗಿ ಕಾಲಿಟ್ಟ. 1901ರಲ್ಲಿಯೇ ಮಾರ್ಕೊನಿ ರೇಡಿಯೋ ಸ್ಪಂದನಗಳನ್ನು ಕಂಡುಹಿಡಿಯಲು ಸಂಸೂಚಕ (ಡಿಟೆಕ್ಟರ್) ಆಗಿ ಉಪಯೋಗಿಸುತ್ತಿದ್ದ ಕೋಹೆರರ್ ಎಂಬ ಸಾಧನಕ್ಕಿಂತ ಹೆಚ್ಚು ಯಶಸ್ವಿಯಾದ ಸ್ಪಾಂಡರ್ ಎಂಬ ಎಲೆಕ್ಟ್ರಾಲಿಟಕ್ ಸಂಸೂಚಕವನ್ನು ತಯಾರಿಸಿದ. ಅದನ್ನು ಮಾರಾಟಮಾಡಲು ಬೇಕಾದ ಹಣಕಾಸಿನ ಮತ್ತು ಸಂಸ್ಥೆಯ ವ್ಯವಸ್ಥೆಗಳನ್ನು ಕೂಡ ಮಾಡಿಕೊಂಡ. ತನ್ನದೇ ಪ್ರೇಷಕಗಳನ್ನು (ಟ್ರಾನ್ಸ್‍ಮೀಟರ್ಸ್) ಸ್ಥಾಪಿಸಿಕೊಂಡ. 1903ರ ಅನಂತರ ಹಲವು ಬಾರಿ ಇಂಗ್ಲೆಂಡ್, ಯೂರೋಪ್ ಪ್ರಯಾಣಮಾಡಿ ತನ್ನ ನಿಸ್ತಂತು ಉಪಕರಣಗಳನ್ನು ಪ್ರದರ್ಶಿಸಿದ.
1904ರಲ್ಲಿ ಲೀ ರಷ್ಯ-ಜಪಾನ್ ಯುದ್ಧದ ವರದಿಗಳನ್ನು ನಿಸ್ತಂತು ಮುಖಾಂತರ ರವಾನಿಸಿದ.
ಡೀ ಫಾರೆಸ್ಟನ ಅನಿಲ ಸಂಸೂಚಕ
ಡೀ ಫಾರೆಸ್ಟ್ ಒಂದು ವಿಷಯವನ್ನು ಗಮನಿಸಿದ; ಅವನ ಪ್ರೇಷಕ ಕೆಲಸಮಾಡುತ್ತಿದ್ದಾಗಲೆಲ್ಲ ಅಲ್ಲಿದ್ದ ಒಂದು ಅನಿಲ ದೀಪದ ಮ್ಯಾಂಟಲ್ ಮಂಕಾಗಿ ಉರಿಯುತ್ತಿತ್ತು (ಎಡಿಸನ್ ಪರಿಣಾಮ). ಇದನ್ನು ನಿಸ್ತಂತು ಅಲೆಗಳ ಸಂಸೂಚನೆಗಾಗಿ (ಪತ್ತೆ) ಉಪಯೋಗಿಸಬಹುದೇ ಎಂದು ಆಲೋಚಿಸಿ ಬುನ್ಸೆನ್ ಬುಡ್ಡಿಯ ಜ್ವಾಲೆಯಲ್ಲಿ ಎರಡು ಪ್ಲಾಟಿನಮ್ ತಂತಿಗಳನ್ನು ಇರಿಸಿ ಒಂದು ಗ್ಯಾಲ್ವನಾಮಾಪಕದಲ್ಲಿ ತಂತಿಗಳ ನಡುವೆ ಹರಿಯುವ ಪ್ರವಾಹ ನಿಸ್ತಂತು ಅಲೆಗಳಿಂದ ವ್ಯತ್ಯಾಸ ಹೊಂದುತ್ತದೆಂದು ಕಂಡುಕೊಂಡ. ಮತ್ತೆ ಇದರಿಂದ ನಿಸ್ತಂತು ಸ್ಪಂದನಗಳನ್ನು ಒಂದು ಹೆಡ್‍ಪೋನಿನಲ್ಲಿ ಕೇಳಬಹುದೆಂದೂ ನೋಡಿದ.
ಡಯೋಡ್ ಸಂಸೂಚಕ
ಇದೇ ಪ್ರಯೋಗವನ್ನು ವಿದ್ಯುದ್ದೀಪದಲ್ಲಿ ತಂತು ಮತ್ತು ಎರಡನೆಯ ಇನ್ನೊಂದು ಎಲೆಕ್ಟ್ರೋಡಿನ ಮಧ್ಯೆ ಹರಿಯುವ ಪ್ರವಾಹದಲ್ಲಿಯೇ ಮಾಡಿದ. ಈ ಡಯೋಡ್ ಸಂಸೂಚಕದಲ್ಲಿ ಅಪವ್ಯಯವಾಗಿ ಹರಿಯುತ್ತಿದ್ದ ನಿಸ್ತಂತು ಪ್ರವಾಹವನ್ನು ಹೆಚ್ಚು ಯಶಸ್ವಿಯಾಗಿ ಉಪಯೋಗಿಸಲು ದೀಪದ ಸುತ್ತ ತೆಳುವಾದ ತಗಡನ್ನು ಸುತ್ತಿ ಅದನ್ನೂ ಮಂಡಲದಲ್ಲಿ ಜೋಡಿಸಿದಾಗ ಸಂಸೂಚಕ ಬಲು ಯಶಸ್ವಿಯಾಗಿ ಕೆಲಸಮಾಡಿತು. ಮಾರ್ಕೊನಿಯ ಸಲಹೆಗಾರನಾಗಿದ್ದ ಜೆ.ಎ.ಫ್ಲೆಮಿಂಗ್ ಡೀ ಫಾರೆಸ್ಟನ ಸಾಧನೆಗಳೆಲ್ಲವೂ ತಾನು ನಿರ್ಮಿಸಿದ ಫ್ಲೆಮಿಂಗ್ ಕವಾಟದ ಇನ್ನೊಂದು ರೂಪ ಮಾತ್ರ ಎಂದು ವಾದಹೂಡಿ ಮೊಕದ್ದಮೆ ಹೂಡಿದ. ಲೀ ತನ್ನ ಸಾಧನಗಳನ್ನು ತಾನೇ ಸ್ವತಂತ್ರವಾಗಿ ಮಾಡಿದ ಕೆಲಸದಿಂದ ಶೋಧಿಸಿದನೆಂದು ವಾದಿಸಿದನಾದರೂ ನ್ಯಾಯಾಲಯ ಮಾರ್ಕೊನಿ ಕಂಪನಿಯ ವಾದವನ್ನೇ ಎತ್ತಿಹಿಡಿಯಿತು.
ಆಡಿಯಾನ್ ಪ್ರೇಷಕ
1907ರಲ್ಲಿಯೇ ಲೀ ಆಡಿಯಾನ್ ಸಹಾಯದಿಂದ ಒಂದು ಇಂಗಾಲಚಾಪ ಪ್ರೇಷಕವನ್ನು ಉಪಯೋಗಿಸಿಕೊಂಡು ನ್ಯೂಯಾರ್ಕಿನಿಂದ ರೇಡಿಯೊ ಕಾರ್ಯಕ್ರಮಗಳನ್ನು ಬಿತ್ತರಿಸಿದ. ಹತ್ತಿರದಲ್ಲಿದ್ದ ಕ್ರಿಸ್ಟಲ್-ಬಿಕ್ಕಿನ ಮೀಸೆ (ಕ್ಯಾಟ್ಸ್ ವಿಸ್ಕರ್ಸ್) ರೇಡಿಯೊಗಳನ್ನು ಹೊಂದಿದ್ದ ರೇಡಿಯೊ ಹವ್ಯಾಸಿಗಳು ಇವನಿಂದ ಆಡಿಯಾನುಗಳನ್ನು ಬೇಡಲಾರಂಭಿಸಿದರು. ಆದರೆ ಬೆಲೆ ಎಂಟು ಡಾಲರುಗಳಷ್ಟಾಯಿತು. ಆದರೂ ಅದಕ್ಕೆ ಬಂದ ಬೇಡಿಕೆಗಳನ್ನು ಪೂರೈಸುವುದು ಕಷ್ಟವಾಯಿತು. 1910ರಲ್ಲಿ ನ್ಯೂಯಾರ್ಕಿನ ಮೆಟ್ರೊಪಾಲಿಟನ್ ಆಪೆರ ಹೌಸ್‍ನಿಂದ ಎನ್ರಿಕೋ ಕ್ಯಾರುಸೋ ಎಂಬಾತನ ಸಂಗೀತವನ್ನು ಲೀ ಬಿತ್ತರಿಸಿದ. ಅಲ್ಲಿಯವರೆಗೂ ರೇಡಿಯೊ ಕಾರ್ಯಕ್ರಮಗಳಲ್ಲಿ ಗ್ರಾಮಪೋನ್ ಸಂಗೀತವನ್ನು ಮಾತ್ರ ಹಾಕುತ್ತಿದ್ದರು. ಲೀ ಮೊದಲ ಬಾರಿಗೆ ಮೈಕ್ರೊಫೋನುಗಳನ್ನು ಉಪಯೋಗಿಸಿ ಸಜೀವ ಸಂಗೀತವನ್ನು ಬಿತ್ತರಿಸಿದ. 1916ರಲ್ಲಿ ಮೊದಲ ರೇಡಿಯೊ ಸ್ಟೇಷನನ್ನು ಸ್ಥಾಪಿಸಿದ. ಸಮಾಚಾರಗಳನ್ನು ಬಿತ್ತರಿಸಿದವನೂ ಅವನೇ. ಅಮೆರಿಕದ ಅಧ್ಯಕ್ಷ ಚುನಾವಣೆಯ ಫಲಿತಾಂಶಗಳನ್ನು ರೇಡಿಯೊದಿಂದ ಬಿತ್ತರಿಸಿದ. 1912ರ ವೇಳೆಗೆ ಆಡಿಯಾನ್ ಇನ್ನೂ ಸಾಮಥ್ರ್ಯಯುತವಾಯಿತು- ಆಗ ಚಾಲ್ತಿಯಲ್ಲಿದ್ದ ಅತಿ ಹೆಚ್ಚಿನ ನಿರ್ವಾತವನ್ನು ಬಳಸಿ, ಉತ್ತಮವಾದ ಟಂಗ್‍ಸ್ಟನ್ ಲೋಹದ ತಂತುಗಳನ್ನು ಉಪಯೋಗಿಸಲಾದುದರಿಂದ. ಇದೇ ಸಮಯದಲ್ಲಿ ಮರುಭರಣ (ಫೀಡ್‍ಬ್ಯಾಕ್) ತತ್ತ್ವವನ್ನು ಉಪಯೋಗಿಸಿ ಟ್ರಯೋಡ್ ಆಂದೋಲಕವನ್ನೂ (ಆಸಿಲೇಟರ್) ಲೀ ತಯಾರಿಸಿದ. ಇದರಿಂದ ಆಧುನಿಕ ರೇಡಿಯೊ ಪ್ರೇಷಕಗಳನ್ನು ನಿರ್ಮಿಸುವುದು ಸಾಧ್ಯವಾಯಿತು. ಆಡಿಯಾನ್ ಸಹಾಯದಿಂದ ಸಾಗರಾಂತರ ರೇಡಿಯೊ ದೂರವಾಣಿ ಸಂಪರ್ಕ ಸಾಧ್ಯವಾಯಿತು. 1915ರಲ್ಲಿ ವೆಸ್ಟರ್ನ್ ಎಲೆಕ್ಟ್ರಿಕ್ ಕಂಪನಿ ಅಮೆರಿಕದಿಂದ ಫ್ರಾನ್ಸಿಗೂ ಹವಾಯಿಗೂ ರೇಡಿಯೊ ಟೆಲಿಫೋನ್ ಸಂಪರ್ಕ ಕಲ್ಪಿಸಿತು. ಆಡಿಯಾನನ್ನು ಮಾರಿ ಲೀ 390,000 ಡಾಲರ್ ಸಂಪಾದಿಸಿದ. ಆಡಿಯಾನ್-ಟ್ರಯೋಡ್ ಕವಾಟ ಮಾನವನ ಸಂಪರ್ಕಸಾಧನಗಳಲ್ಲಿ ಕ್ರಾಂತಿಕಾರಕ ಬದಲಾವಣೆಗಳನ್ನು ಮಾಡಿತು. ಯುದ್ಧದಲ್ಲಿ, ವೈದ್ಯಕೀಯ ಕ್ಷೇತ್ರದಲ್ಲಿ, ಎಲ್ಲೆಲ್ಲೂ ಅದು ಪ್ರವೇಶಿಸಿ ಅದು ಹೋಗದ ಕ್ಷೇತ್ರವೇ ಇಲ್ಲವೆಂದಾಯಿತು.
ಟಾಕೀ
ರೇಡಿಯೊದಲ್ಲಿ ಆಸಕ್ತಿ ಕಳೆದುಕೊಂಡ ಲೀ ಮಾತನಾಡುವ ಚಲನಚಿತ್ರಗಳ ಕಡೆ ಗಮನ ಕೊಟ್ಟ. 1923ರಲ್ಲಿ ನ್ಯೂಯಾರ್ಕಿನ ರಿವೋಲಿ ಥಿಯೇಟರಿನಲ್ಲಿ ಫಿಲ್ಮ್ ಮೇಲೆ ರೆಕಾರ್ಡ್ ಮಾಡಿದ ಶಬ್ದಗಳನ್ನು ಒಳಗೊಂಡ ಟಾಕೀ ಚಲನಚಿತ್ರವನ್ನು ಮೊದಲು ಲೀ ಪ್ರದರ್ಶಿಸಿದ. 1927ರಲ್ಲಿ ವಾರ್ನರ್ ಬ್ರದರ್ಸ್ ಸಂಸ್ಥೆ ಅವನ ಉತ್ತಮಗೊಳಿಸಿದ ಶಬ್ದ ವ್ಯವಸ್ಥೆಯನ್ನು ತಮ್ಮ ಚಲನಚಿತ್ರಗಳಲ್ಲಿ ಅಳವಡಿಸಿಕೊಂಡರು.
ಇತರ ಉಪಕರಣಗಳು
ಮುಂದೆ ಲೀ ದೂರದರ್ಶಕದಲ್ಲಿ (ಟೆಲಿವಿಷನ್) ಆಸಕ್ತನಾದ. ಆಸ್ಪತ್ರೆಗಳಲ್ಲಿನ ಶಸ್ತ್ರ ಚಿಕಿತ್ಸಾಗಾರಗಳಲ್ಲಿ ಅತಿ ಉಪಯುಕ್ತವಾದ ಡಯಾಥರ್ಮಿ ಯಂತ್ರಗಳನ್ನು ತಯಾರಿಸಿ ಬಳಕೆಗೆ ತಂದ. ಆದರೆ ರೇಡಿಯೊವನ್ನು ದುಡ್ಡು ಮಾಡಲು ಉಪಯೋಗಿಸಿದ ಮಾರುಕಟ್ಟೆಯ ವಿಧಾನಗಳು ಅವನಿಗೆ ಜುಗುಪ್ಸೆಯನ್ನು ಉಂಟುಮಾಡಿದವು. ರೇಡಿಯೊವನ್ನು ಸಂಸ್ಕøತಿಯ ಮತ್ತು ವಿದ್ಯಾಭ್ಯಾಸದ ಪ್ರಸಾರಕ್ಕಾಗಿ ಉಪಯೋಗಿಸಬೇಕೆಂದು ಅವನ ಆಸೆಯಾಗಿತ್ತು. ಕೀಳು ಅಭಿರುಚಿಯ ಕಾರ್ಯಕ್ರಮಗಳನ್ನು ಹೆಚ್ಚು ಹೆಚ್ಚಾಗಿ ಪ್ರಸಾರಮಾಡುತ್ತಿದ್ದುದನ್ನು ಅವನ್ನು ಖಂಡಿಸಿದ. ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ ವರ್ಗ:ವಿಜ್ಞಾನಿಗಳು
ಜಾನ್ಸ್‌ಟೌನ್
ಜಾನ್ಸ್‍ಟೌನ್ ನಗರದ ವಾಣಿಜ್ಯ ಕೈಗಾರಿಕಾ ವಲಯ ಇರುವುದು ಕಿರಿದಾದ ನದೀ ಕಣಿವೆ ಪ್ರದೇಶದಲ್ಲಿ. ಆದರೆ ವಾಸದಮನೆಗಳು ನಗರದ ಕೇಂದ್ರಭಾಗಕ್ಕೆ ಹಲವು ನೂರು ಅಡಿಗಳ ಎತ್ತರದ ನೆಲದಲ್ಲಿ ಹಬ್ಬಿವೆ. ಜಾನ್ಸನ್‍ಟೌನ್ ನಗರ ಸ್ಥಾಪಿತವಾಗಿರುವುದು ಉಕ್ಕಿನ ಕೈಗಾರಿಕೆ ಮತ್ತು ಕಲ್ಲಿದ್ದಲು ಗಣಿಗಾರಿಕೆಯ ಪ್ರದೇಶದಲ್ಲಿ. ಈ ಪ್ರದೇಶ ಕ್ಯಾಂಬ್ರಿಯ ಮತ್ತು ಸಾಮರ್ ಸೆಟ್ ಕೌಂಟಿಗಳಲ್ಲಿದೆ. ನಗರದ ಜನಸಂಖ್ಯೆ 42,476 (1972) ; ಈ ಪಟ್ಟಣದ ಕಲ್ಲಿದ್ದಲ ಗಣಿಗಾರಿಕೆಯ ಯಾಂತ್ರೀಕರಣದಿಂದಾಗಿ ಮತ್ತು ಕಲ್ಲಿದ್ದಲಿಗೆ ಬೇಡಿಕೆ ತಗ್ಗಿದ್ದರಿಂದ ಇದರ ಜನಸಂಖ್ಯೆ 1920-1940ರಲ್ಲಿ ತಗ್ಗಿತು. ಜಾನ್ಸಟೌನ್ 1800ರಲ್ಲಿ ಸ್ಥಾಪಿತವಾಯಿತು. ಇಲ್ಲಿ ಪ್ರಥಮ ಉಕ್ಕಿನ ಕಾರ್ಖಾನೆ ಆರಂಭವಾದ್ದು 1861ರಲ್ಲಿ. 1873ರ ವೇಳೆಗೆ ಇದು ಅಮೆರಿಕದ ಪ್ರಮುಖ ಉಕ್ಕು ತಯಾರಿಕಾ ಕೇಂದ್ರವೆನಿಸಿಕೊಂಡಿತು. 1889ರ ಮೇ 31ರಂದು ನದಿಯ ಮೇಲ್ದಂಡೆಯ ಕಟ್ಟೆಯೊಂದು ಒಡೆದದ್ದರಿಂದ ನಗರದ ಕಣಿವೆಯಲ್ಲಿ ಹರಿದ ಜಲರಾಶಿಯಲ್ಲಿ 2,300ಕ್ಕಿಂತ ಹೆಚ್ಚು ಮಂದಿ ಕೊಚ್ಚಿ ಹೋದರು. 777 ಶವಗಳ ಗುರುತು ಸಿಗಲಿಲ್ಲ. ಅವನ್ನು ಗ್ರಾಂಡ್‍ವ್ಯೂ ಸ್ಮಶಾನದಲ್ಲಿ ಒಂದೇ ತಗ್ಗಿನಲ್ಲಿ ಹೂಳಲಾಯಿತು. ಪ್ರವಾಹದಿಂದ ಒಂದು ಕೋಟಿ ಡಾಲರುಗಳಷ್ಟು ನಷ್ಟ ಸಂಭವಿಸಿತು. 1936ರಲ್ಲಿ ಮತ್ತೊಮ್ಮೆ ಪ್ರವಾಹದ ಹಾವಳಿಯಾಯಿತು. ಹಲವು ಲಕ್ಷ ಡಾಲರ್ ವೆಚ್ಚದಿಂದ ಈಗ ಇಲ್ಲಿ ಪ್ರವಾಹ ಹತೋಟಿ ಕಾಮಗಾರಿ ಮಾಡಿ ನದಿಯ ಅಪಾಯವನ್ನು ನಿವಾರಿಸಲಾಗಿದೆ.
ಜಾನ್ಸ್‍ಟೌನ್ ನಗರ ಉಕ್ಕಿನ ತಯಾರಿಕೆಯಲ್ಲಿ ಈಗ ತನ್ನ ಉನ್ನತ ಸ್ಥಾನವನ್ನು ಉಳಿಸಿಕೊಂಡಿಲ್ಲ. ಆದರೆ ಈ ಪ್ರದೇಶದಲ್ಲಿ ಕಲ್ಲಿದ್ದಲು ಗಣಿಗಾರಿಕೆ, ಕಲ್ಲಿದ್ದಲು ಕಿಟ್ಟ ತಯಾರಿಕೆ, ಕಬ್ಬಿಣ ತಯಾರಿಕೆ ಮುಂತಾದ ಕೈಗಾರಿಕೆಗಳೂ ಇವೆ. ಉಕ್ಕಿನ ತಟ್ಟೆ, ಚಕ್ರ, ಅಕ್ಷ, ಕಾರು, ತಂತಿ ಮುಂತಾದವನ್ನು ತಯಾರಿಸುತ್ತಾರೆ. ಕಾಲೇಜು, ಕ್ರೀಡಾಂಗಣ, ಯುದ್ಧಸ್ಮಾರಕ ಕಟ್ಟಡ ಮುಂತಾ ದವು ಇವೆ.
ವರ್ಗ:ನಗರಗಳು ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ರಾಷ್ಟ್ರೀಯ ಮತದಾರರ ದಿನ
ರಾಜಕೀಯ ಪ್ರಕ್ರಿಯೆಯಲ್ಲಿ ಭಾಗವಹಿಸಲು ಹೆಚ್ಚು ಯುವ ಮತದಾರರನ್ನು ಪ್ರೋತ್ಸಾಹಿಸುವ ಸಲುವಾಗಿ, ಭಾರತ ಸರ್ಕಾರ "ರಾಷ್ಟ್ರೀಯ ಮತದಾರರ ದಿನ" ವಾಗಿ ಪ್ರತಿ ವರ್ಷ ಜನವರಿ 25ರಂದು ಆಚರಿಸಲು ನಿರ್ಧರಿಸಿದೆ. ಚುನಾವಣಾ ಆಯೋಗದ ಸಂಸ್ಥಾಪನಾ ದಿನವನ್ನು ಗುರುತಿಸಲು ಇದನ್ನು 25 ಜನವರಿ 2011 ರಿಂದ ಪ್ರಾರಂಭಿಸಲಾಗಿದೆ.
ಉಲ್ಲೇಖಗಳು
ವರ್ಗ:ಭಾರತದ ಚುನಾವಣೆಗಳು ವರ್ಗ:ರಾಷ್ಟ್ರೀಯ ದಿನಾಚರಣೆಗಳು
ಚಕ್ರವರ್ತಿ (2017 ಚಲನಚಿತ್ರ)
ಚಕ್ರವರ್ತಿ ಚಿಂತನ್ ಎ ವಿ ನಿರ್ದೇಶಿಸಿದ 2017 ರ ಭಾರತೀಯ ಕನ್ನಡ ಚಲನಚಿತ್ರವಾಗಿದ್ದು, ಸಿದ್ಧಾಂತ (ಎ ಕೆ 56) ನಿರ್ಮಾಪಕರಾಗಿದ್ದಾರೆ. ಚಿತ್ರದಲ್ಲಿ ದರ್ಶನ್ ಮತ್ತು ದೀಪಾ ಸನ್ನಿಧಿ ಪ್ರಮುಖ ಪಾತ್ರಗಳಲ್ಲಿ ನಟಿಸಿದ್ದಾರೆ ಮತ್ತು ಕುಮಾರ್ ಬಂಗಾರಪ್ಪ, ಆದಿತ್ಯ ಮತ್ತು ಸೃಜನ್ ಲೋಕೇಶ್ ಪ್ರಮುಖ ಪೋಷಕ ಪಾತ್ರಗಳನ್ನು ನಿರ್ವಹಿಸಿದ್ದಾರೆ. ಚಲನಚಿತ್ರದ ಸ್ಕೋರ್ ಮತ್ತು ಧ್ವನಿಪಥವನ್ನು ಅರ್ಜುನ್ ಜನ್ಯ  ಸಂಯೋಜಿಸಿದ್ದಾರೆ, ಆದರೆ ಛಾಯಾಗ್ರಹಣವನ್ನು ಚಂದ್ರಶೇಖರ್ ಕೆ.ಎಸ್ ಮತ್ತು ಕೆ. ಎಮ್. ಪ್ರಕಾಶ್ ಸಂಪಾದಿಸುತ್ತಿದ್ದಾರೆ. ಈ ಯೋಜನೆಯು ಮೈಸೂರಿನಲ್ಲಿ ಮೇ 2016 ರಲ್ಲಿ ಪ್ರಾರಂಭವಾಯಿತು ಮತ್ತು ತರುವಾಯ ಬ್ಯಾಂಕಾಕ್ ಮತ್ತು ಮಲೇಷಿಯಾದಲ್ಲಿ ವಿಶೇಷ ದೃಶ್ಯಗಳನ್ನು ಚಿತ್ರೀಕರಿಸಿತು. ಚಲನಚಿತ್ರವು ಮಧ್ಯರಾತ್ರಿಯ ಆರಂಭದಲ್ಲಿ ಪ್ರದರ್ಶನಗಳೊಂದಿಗೆ 14 ಏಪ್ರಿಲ್ 2017 ರಂದು ಬಿಡುಗಡೆಯಾಯಿತು.
ಕಥಾವಸ್ತು
ಶಂಕರ್ (ದರ್ಶನ್) ಕೊಡಗಿನಲ್ಲಿ ಬೇಟೆಯಾಡುವ ಹುಲಿಗಳ ಸ್ವಭಾವ ಹೊಂದಿರುವ ಹೂಣೇಯಿಲ್ಲದವನಾಗಿರುತ್ತಾನೆ. ನಿವೃತ್ತ ಸೇನಾ ಅಧಿಕಾರಿಯೊಬ್ಬರು ತಮ್ಮ ತಂದೆ ಬೆಂಗಳೂರಿಗೆ ಕೆಲಸದ ಹುಡುಕಾಟದಲ್ಲಿ ಕಳುಹಿಸಿದ ನಂತರ ಬೆಂಗಳೂರಿನ ಅಂಡರ್ವರ್ಲ್ಡ್ ಅನ್ನು ಶೆಟ್ಟಿ (ಕುಮಾರ್ ಬಂಗಾರಪ್ಪ) ಮತ್ತು ಎಸಿಪಿ ಸೂರ್ಯಕಾಂತ್ (ಆದಿತ್ಯ) ಸಹಾಯದಿಂದ ಅಳಿಸಿಹಾಕಲು ನಿರ್ಧರಿಸುತ್ತಾರೆ.ಗ್ಯಾಂಗ್ಸ್ಟರ್ ಜೀವನ, 1980 ರಿಂದ ಇಂದಿನವರೆಗೂ, ಈ ಚಲನಚಿತ್ರದಲ್ಲಿ ಪ್ರತಿನಿಧಿಸಲಾಗಿದೆ.
ರಾಷ್ಟ್ರೀಯ ಹೆಣ್ಣು ಮಕ್ಕಳ ದಿನ
ವರ್ಗ:ರಾಷ್ಟ್ರೀಯ ದಿನಾಚರಣೆಗಳು ಭಾರತದಲ್ಲಿ ಪ್ರತಿ ವರ್ಷ ಜನವರಿ 24 ರಂದು ರಾಷ್ಟ್ರೀಯ ಹೆಣ್ಣು ಮಕ್ಕಳ ದಿನವನ್ನು ಆಚರಿಸಲಾಗುತ್ತದೆ. ಇದನ್ನು 2008 ರಲ್ಲಿ ಮಹಿಳಾ ಮತ್ತು ಮಕ್ಕಳ ಅಭಿವೃದ್ಧಿ ಸಚಿವಾಲಯ ಮತ್ತು ಭಾರತ ಸರ್ಕಾರವು ಭಾರತೀಯ ಸಮಾಜದಲ್ಲಿ ಹುಡುಗಿಯರು ಎದುರಿಸುತ್ತಿರುವ ಅಸಮಾನತೆಗಳ ಬಗ್ಗೆ ಸಾರ್ವಜನಿಕ ಜಾಗೃತಿ ಮೂಡಿಸಲು ಪ್ರಾರಂಭಿಸಿತು. "ಹೆಣ್ಣು ಮಗುವನ್ನು ಉಳಿಸಿ" ಪ್ರಚಾರ, ಮಕ್ಕಳ ಲಿಂಗ ಅನುಪಾತಗಳು ಮತ್ತು ಹೆಣ್ಣುಮಕ್ಕಳಿಗೆ ಆರೋಗ್ಯಕರ ಮತ್ತು ಸುರಕ್ಷಿತ ವಾತಾವರಣವನ್ನು ನಿರ್ಮಿಸುವ ಕುರಿತು ಜಾಗೃತಿ ಅಭಿಯಾನಗಳನ್ನು ಒಳಗೊಂಡಂತೆ ಸಂಘಟಿತ ಕಾರ್ಯಕ್ರಮಗಳೊಂದಿಗೆ ದಿನವನ್ನು ಆಚರಿಸಲಾಗುತ್ತದೆ. 2019 ರಲ್ಲಿ, ದಿನವನ್ನು 'ಉಜ್ವಲವಾದ ನಾಳೆಗಾಗಿ ಹೆಣ್ಣುಮಕ್ಕಳ ಸಬಲೀಕರಣ' ಎಂಬ ಥೀಮ್‌ನೊಂದಿಗೆ ಆಚರಿಸಲಾಯಿತು. thumb| ಹೆಣ್ಣು ಮಗುವನ್ನು ಉಳಿಸಿ - ಈ ಮಗು ರಾಷ್ಟ್ರೀಯ ಹೆಣ್ಣು ಮಕ್ಕಳ ದಿನದಂದು ಮುಖ ಚಿತ್ರಕಲೆ ಸ್ಪರ್ಧೆಯಲ್ಲಿ ಬಹುಮಾನವನ್ನು ಗೆದ್ದಿದೆ.
ಚಕ್ರವರ್ತಿ (2017 ಚಲನಚಿತ್ರ)
ನಿರ್ಮಾಣ
ಈ ಚಿತ್ರವು 2008 ರ ಆರಂಭದಿಂದಲೂ ನಿರ್ಮಾಣದ ಹಂತದಲ್ಲಿತ್ತು. ಸ್ಕ್ರಿಪ್ಟ್ ಮತ್ತು ಸಂಭಾಷಣಾ ಬರಹಗಾರ ಚಿಂತನ್ ಅವರು ಅಂತಿಮವಾಗಿ ತಮ್ಮ "ಮಾರ್ಗದರ್ಶಕ" ದರ್ಶನ್ ಅನ್ನು ಯೋಜನೆಯಲ್ಲಿ ತಮ್ಮ ಪ್ರಮುಖ ನಟನಾಗಿ ಆರಿಸಿಕೊಂಡರು. ಚಿಂತನ್ ಹಿಂದೆ ದರ್ಶನ್ ಅವರೊಂದಿಗೆ ಸಾರಥಿ ಮತ್ತು ಅಂಬರೀಷ ಚಿತ್ರಗಳ ಬರಹಗಾರರಾಗಿ ಸಹಯೋಗಿಸಿದ್ದರು. ಆರ್ಥಿಕ ಸಹಾಯಕ್ಕಾಗಿ, ಅವರು ತಮ್ಮ ಹೊಸ ಯೋಜನೆಯಲ್ಲಿ ಹೂಡಿಕೆ ಮಾಡಲು ಸಾರಥಿ ನಿರ್ಮಾಪಕ ಸತ್ಯಾಪ್ರಕಾಶ್ ಅವರನ್ನು ಆಯ್ಕೆ ಮಾಡಿದರು. ವರದಿಯಾದಂತೆ, ಅಂಬರೀಷಾ ಚಲನಚಿತ್ರವನ್ನು ಪೂರ್ಣಗೊಳಿಸಿದ ನಂತರ ದರ್ಶನ್ ಚಿತ್ರದಲ್ಲಿ ನಟಿಸಲು ಸತ್ಯಪ್ರಕಾಶ್ ಅವರು ಮುಂಗಡ ಹಣವನ್ನು ನೀಡಿದರು. ದರ್ಶನ್ ಅವರ ಹಿಂದಿನ ಬದ್ಧತೆಗಳೊಂದಿಗೆ ಕಾರ್ಯನಿರತವಾಗಿರುವುದರಿಂದ 2015 ರ ವರ್ಷ ಪೂರ್ತಿ ಈ ಚಲನಚಿತ್ರವು ಅಭಿವೃದ್ಧಿ 2016 ರ ಆರಂಭದಲ್ಲಿ, ನಿರ್ಮಾಪಕ ಸತ್ಯಾಪ್ರಕಾಶ್ ಯೋಜನೆಯಿಂದ ಹೊರಬಿದ್ದ ಕಾರಣದಿಂದ ಯೋಜನೆಯು ಪುನರುಚ್ಚರಿಸದ ಕಾರಣದಿಂದ ಪುನಶ್ಚೇತನಗೊಂಡಿತು. ನಿರ್ಮಾಪಕ ಸಿದ್ಧಾಥ್ ಜೊತೆಗೆ ಮತ್ತೊಬ್ಬ ನಟ ನಿರ್ಮಾಪಕ ಅನಾಜಿ ನಾಗರಾಜ್ ಅವರೊಂದಿಗೆ ಮೇ 2016 ರಲ್ಲಿ ಯೋಜನೆಯನ್ನು ಕೈಗೊಂಡರು ಮತ್ತು ಅದೇ ತಿಂಗಳು 24 ನೇ ತಾರೀಖಿನಂದು ಚಿತ್ರದ ಅಧಿಕೃತ ಬಿಡುಗಡೆ ಘೋಷಿಸಿತು.
ರಾಷ್ಟ್ರೀಯ ಹೆಣ್ಣು ಮಕ್ಕಳ ದಿನ
ಜನವರಿ ೨೪ ಏಕೆ?
ಪ್ರತಿ ವರ್ಷ ಜನವರಿ 24 ರಂದು ಹೆಣ್ಣು ಮಕ್ಕಳ ದಿನವನ್ನು ನಿರ್ದಿಷ್ಟ ಕಾರಣಕ್ಕಾಗಿ ಆಚರಿಸಲಾಗುತ್ತದೆ. ಇದಕ್ಕೆಲ್ಲ ಕಾರಣ ಇಂದಿರಾ ಗಾಂಧಿ. ಇಂದಿರಾ ಗಾಂಧಿಯವರು 1966 ರಲ್ಲಿ ದೇಶದ ಮೊದಲ ಮಹಿಳಾ ಪ್ರಧಾನ ಮಂತ್ರಿಯಾಗಿ ಪ್ರಮಾಣವಚನ ಸ್ವೀಕರಿಸಿದರು. ಜನವರಿ 24 ಭಾರತದ ಇತಿಹಾಸದಲ್ಲಿ ಮತ್ತು ಮಹಿಳಾ ಸಬಲೀಕರಣದಲ್ಲಿ ಮಹತ್ವದ ದಿನಾಂಕವಾಗಿದೆ.
ಚಕ್ರವರ್ತಿ (2017 ಚಲನಚಿತ್ರ)
ಕಾಸ್ಟಿಂಗ್
2014 ರಲ್ಲಿ, ಚಿಂತಾನ್ ನಿರ್ಮಾಪಕ ಸತ್ಯಾಪ್ರಕಾಶ್ ಜೊತೆಗೆ, ದರ್ಶನ್ ಅವರು ಅಭಿನಯಿಸಿದ ಪ್ರಮುಖ ಪಾತ್ರದಲ್ಲಿ ಅಭಿನಯಿಸಿ, ಅಂಬರೀಶ ಮತ್ತು ಜಗುಗು ದಾದಾ ಅವರ ಯೋಜನೆಗಳನ್ನು ಪೂರ್ಣಗೊಳಿಸಿದ ನಂತರ ಅವರ ದಿನಾಂಕಗಳನ್ನು ನೀಡಿದರು. ಏಪ್ರಿಲ್ 2016 ರಲ್ಲಿ ಅವರ ಲಭ್ಯತೆಯ ನಂತರ, ಚಲನಚಿತ್ರ ಸಿಬ್ಬಂದಿ ಎರಕದ ಪ್ರಕ್ರಿಯೆಯೊಂದಿಗೆ ಹೋದರು. ಏಪ್ರಿಲ್ 2016 ರಲ್ಲಿ ನಟಿ ಅಂಜಲಿ ಪ್ರಮುಖ ಪಾತ್ರ ವಹಿಸಿದ್ದರು. ಆದರೆ ಶೀಘ್ರದಲ್ಲೇ, ಮೈಸೂರು ಚಿತ್ರದ ಅಧಿಕೃತ ಬಿಡುಗಡೆಯ ನಂತರ, ಆಕೆ ಶೂಟ್ಗೆ ತಡವಾದ ಉಪಸ್ಥಿತಿಯಿಂದಾಗಿ ಕಿರಿಕಿರಿಗೊಂಡಿದ್ದ ತಂಡದೊಂದಿಗೆ ಸಮಸ್ಯೆಗಳನ್ನು ಉದಾಹರಿಸುತ್ತಾ ಅವರು ಯೋಜನೆಯಿಂದ ಹೊರನಡೆದರು. ಅದೇ ತಿಂಗಳಲ್ಲಿ, ನಟರು ಆದಿತ್ಯ ಮತ್ತು ಶ್ರೀಜನ್ ಲೋಕೇಶ್ ಅವರಲ್ಲಿ ಪ್ರಮುಖ ಪಾತ್ರ ನಿರ್ವಹಿಸಲು ಪಾತ್ರವಹಿಸಿದರು ಮತ್ತು ಮಾಜಿ ಪಾತ್ರವನ್ನು ಪೋಲೀಸ್ ಪಾತ್ರ ನಿರ್ವಹಿಸಲು ಆಯ್ಕೆ ಮಾಡಿದರು. ದರ್ಶನ್ ಅವರ ಸಹೋದರ-ನಿರ್ದೇಶಕ ದಿನಕರ್ ತೂಕುದ್ದೀಪ ಅವರು ಈ ಚಿತ್ರದ ಮೂಲಕ ತಮ್ಮ ನಟನಾ ಚೊಚ್ಚಲ ಪಾತ್ರವನ್ನು ನಿರ್ವಹಿಸಲು ಆಯ್ಕೆಯಾದರು. ಅಂಜಲಿಯಿಂದ ಹೊರಬಂದ ನಂತರ, ಮಹಿಳಾ ನಿರ್ದೇಶನವು ದೀಪಾ ಸನ್ನಿಧಿಯೊಂದಿಗೆ ಕೊನೆಗೊಂಡಿತು ಮತ್ತು ಸಂಕ್ಷಿಪ್ತ ವಿರಾಮದ ನಂತರ ಕನ್ನಡ ಚಿತ್ರಗಳಿಗೆ ಹಿಂದಿರುಗಲು ಆಯ್ಕೆ ಮಾಡಿತು.ನಟ,-ರಾಜಕಾರಣಿ ಕುಮಾರ್ ಬಂಗಾರಪ್ಪ ಅವರು 2016 ರ ಸೆಪ್ಟೆಂಬರ್ನಲ್ಲಿ ವಿರೋಧಿ ಪಾತ್ರದಲ್ಲಿ ನಟಿಸಿದರು. ನಿರ್ದೇಶಕನ ಪ್ರಕಾರ ಎಲ್ಲಾ ಚಿತ್ರಗಳನ್ನು ಆತನನ್ನು ಮಲೇಷಿಯಾದಲ್ಲಿ ಚಿತ್ರೀಕರಿಸಲಾಗುವುದು ಮತ್ತು ಅವರ ವೇಳಾಪಟ್ಟಿ 2016 ರ ಮಧ್ಯಭಾಗದಿಂದ ಪ್ರಾರಂಭವಾಗಲಿದೆ. ಚಿತ್ರಕ್ಕಾಗಿ ಐಟಂ ಹಾಡಿನಲ್ಲಿ ಅಭಿನಯಿಸಲು ನಟಿ ಇಶಿತ ವ್ಯಾಸ್ ಸಹಿ ಹಾಕಿದ್ದಾರೆ.
ಚಿತ್ರೀಕರಣ
ಮೈಸೂರಿನಲ್ಲಿ 25 ಮೇ 2016 ರಂದು ಚಿತ್ರದ ಅಧಿಕೃತ ಬಿಡುಗಡೆಯ ನಂತರ, ಮೇ 26 ರಂದು ಚಿತ್ರೀಕರಣವು ಪ್ರೀಮಿಯರ್ ಸ್ಟುಡಿಯೋದಲ್ಲಿ ನಿರ್ಮಿಸಲ್ಪಟ್ಟ ದೊಡ್ಡ ಸೆಟ್ನೊಂದಿಗೆ ಪ್ರಾರಂಭವಾಯಿತು.1980 ರ ದಶಕದ ವಿಂಟೇಜ್ ವೀಕ್ಷಣೆಯನ್ನು ದರ್ಶನ್ ಅವರ ಮೊದಲ ನೋಟವು ಶೂಟಿಂಗ್ ಪ್ರಾರಂಭವಾದ ಕೆಲವೇ ದಿನಗಳಲ್ಲಿ ಬಹಿರಂಗವಾಯಿತು.ನಟರಾದ ದೀಪಾ ಸನ್ನಿಧಿ ಮತ್ತು ಶ್ರೀಜನ್ ಲೋಕೇಶ್ ಒಳಗೊಂಡ ಮೊದಲ ವೇಳಾಪಟ್ಟಿಯನ್ನು ಸುತ್ತುವ ನಂತರ, ದೀಪಾ ಚಿತ್ರದ ಮೊದಲ ನೋಟವನ್ನು ತಂಡವು ಬಿಡುಗಡೆ ಮಾಡಿತು, ಇದು ರೆಟ್ರೊ ನೋಟವನ್ನು ಕ್ರೀಮ್ನಲ್ಲಿ ಧರಿಸಿತು. ಅವರ ಪಾತ್ರದ ಹೆಸರನ್ನು ಶಾಂತಿ ಎಂದು ಬಹಿರಂಗಪಡಿಸಲಾಯಿತು ಮತ್ತು ಚಕ್ರವರ್ತಿಯ ಜೀವನದಲ್ಲಿ ಅವಳು ಒಂದು ಪ್ರಮುಖ ಭಾಗವಾಗಿದ್ದಳು. ಕರ್ನಾಟಕದ ಕಾವೇರಿ ನದಿಯ ವಿವಾದದ ಕಾರಣದಿಂದ ಚಿತ್ರೀಕರಣವು ಸ್ಥಗಿತಗೊಂಡಾಗ ಚಿತ್ರೀಕರಣವು ಸೆಪ್ಟೆಂಬರ್ ಆರಂಭವಾಗುವವರೆಗೆ ತೀವ್ರವಾದ ವೇಗದಲ್ಲಿ ನಡೆಯಿತು.ಐಕಮತ್ಯವನ್ನು ವ್ಯಕ್ತಪಡಿಸಲು, ದರ್ಶನ್ ಆ ಸಮಯದಲ್ಲಿ ಚಿತ್ರೀಕರಣದಿಂದ ದೂರವಿರಲು ತಂಡವನ್ನು ಸೂಚಿಸಿದರು. ತಂಡವು ಮೂರು ದಿನಗಳವರೆಗೆ ಬ್ಯಾಂಕಾಕ್ಗೆ ಕೆಲವು ಹಾಡಿನ ದೃಶ್ಯಗಳನ್ನು  ಚಿತ್ರೀಕರಣ ಮಾಡಲಾಯಿತು ನಟರು ದರ್ಶನ್, ಕುಮಾರ್ ಬಂಗಾರಪ್ಪ ಮತ್ತು ಶ್ರೀಜನ್ ಲೋಕೇಶ್ ಒಳಗೊಂಡ ಮುಂದಿನ ವೇಳಾಪಟ್ಟಿಯನ್ನು ಮಲೇಷ್ಯಾದಲ್ಲಿ ಕಟ್ಟಿಹಾಕಲಾಗಿತ್ತು.ಅಕ್ಟೋಬರ್ 2016 ರಲ್ಲಿ, ದರ್ಶನ್ ಅನ್ನು ಹೊಂಬಣ್ಣದ ಕೂದಲು ನೋಟದಲ್ಲಿ ತೋರಿಸುವ ಪೋಸ್ಟರ್ ಬಿಡುಗಡೆಯಾಯಿತು ಮತ್ತು ಧನಾತ್ಮಕ ಪ್ರತಿಕ್ರಿಯೆಯನ್ನು ಪಡೆಯಿತು.
ಸಂಗೀತ
ಅರ್ಜುನ್ ಜನ್ಯಾ ಚಲನಚಿತ್ರಕ್ಕಾಗಿ ಮೂಲ ಸ್ಕೋರ್ ಮತ್ತು ಧ್ವನಿಪಥವನ್ನು ರಚಿಸಲು ಸಹಿ ಹಾಕಿದರು 1980 ರ 90 ರ ದಶಕದ ಯುಗವನ್ನು ಮರುಸೃಷ್ಟಿಸಲು ಅರ್ಜುನ್ ಅವರ ಧ್ವನಿಪಥದಲ್ಲಿ ರೆಟ್ರೊ ಪರಿಣಾಮವನ್ನು ತರಲು ಹೇಳಿಕೊಳ್ಳುತ್ತಿದ್ದರು. ಇದಕ್ಕಾಗಿ ಅವರು ಮೈಸೂರು ಮೂಲದ "ಭಾರತ್ ಬ್ರಾಸ್" ಬ್ಯಾಂಡ್ನಲ್ಲಿ ತಮ್ಮ ಮೈಸೂರು ದಸರಾ ಸಾಂಸ್ಕೃತಿಕ ಚಟುವಟಿಕೆಗಳಿಗೆ ಹೆಚ್ಚು ಜನಪ್ರಿಯರಾಗಿದ್ದಾರೆ.
ಸೌಂಡ್ಟ್ರ್ಯಾಕ್
ಅರ್ಜುನ್ ಜನ್ಯಾ ಚಲನಚಿತ್ರದ ಹಿನ್ನೆಲೆಯನ್ನು ಸಂಯೋಜಿಸಿದರು ಮತ್ತು ಅದರ ಧ್ವನಿಮುದ್ರಿಕೆಗಾಗಿ ಗಳಿಸಿದರು. ಧ್ವನಿಪಥಕ್ಕೆ ಸಾಹಿತ್ಯವನ್ನು ವಿ. ನಾಗೇಂದ್ರ ಪ್ರಸಾದ್ ಮತ್ತು ಉಮೇಶ್ ಬರೆದಿದ್ದಾರೆ. ಸೌಂಡ್ಟ್ರ್ಯಾಕ್ ಆಲ್ಬಂ ಒಂದು ಥೀಮ್ ಹಾಡನ್ನು ಒಳಗೊಂಡಂತೆ ಐದು ಟ್ರ್ಯಾಕ್ಗಳನ್ನು ಒಳಗೊಂಡಿದೆ.
ಪಾತ್ರ ವರ್ಗ
"ನಾಟಿ ಗರ್ಲ್" ಹಾಡಿನಲ್ಲಿ ಇಶಿತಾ ವ್ಯಾಸ್ ಕಿರು ಪಾತ್ರದಲ್ಲಿ ಕಾಣಿಸಿಕೊಂಡಿದ್ದಾರೆ.
References
ವರ್ಗ:ಕನ್ನಡ ಚಲನಚಿತ್ರಗಳು ವರ್ಗ:ವರ್ಷ-೨೦೧೭ ಕನ್ನಡಚಿತ್ರಗಳು
ವೈಶೀಷಿಕ
ವೈಶೇಷಿಕ ದರ್ಶನ-ಒಂದು ವೈಜ್ಞಾನಿಕ ಮುನ್ನೋಟ 'ವೈಶೇಷಿಕ ಸೂತ್ರ'ಗಳು ಋಷಿ ಕಾನಡರವರು ಸೃಷ್ಟಿಸಿದ್ದಾರೆ,ಇದು ಭೌತಿಕ ಶಾಸ್ತ್ರದ ಒಂದು ಗ್ರಂಧವಾಗಿದೆ.ಈ ಸೂತ್ರಗಳು ಪ್ರಕೃತಿನಲ್ಲಿನ ವಸ್ತುಪ್ರಪಂಚದ ಬಗ್ಗೆ,ಅದರ ಸಂಯೋಜನೆಯ ಬಗ್ಗೆ ವಿವರಿಸಿದವು; ಮತ್ತು ವಸ್ತುಗಳಲ್ಲಿ ಇರುವ 'ಅಣು'ಎಂಬ ಪದಾರ್ಥದ ಬಗ್ಗೆ ಮೊದಲ ಬಾರಿ ಪರಿಕಲ್ಪನೆ ಮಡಿದವು, ವಸ್ತುವಿನ ಪ್ರಪಂದಚಕ್ಕೆ ಅಣು ಮೂಲಭೂತ ಕಾರಣವೆಂಬುದನ್ನು ತೀರ್ಮಾನಿಸಿದವು.ನೈಸರ್ಗಿಕ ಚಟುವಟಿಕೆಗಳನ್ನು ಒಂದು ತಾರ್ಕಿಕ,ವೈಜ್ಞಾನಿಕ ಮತ್ತು ತಾತ್ವಿಕ ರೂಪದಲ್ಲಿ, ಮತ್ತು ಅಕಾಶದ ನಿಗೂಢತೆಯನ್ನು ಸಂಕ್ಷಿಪ್ತವಾಗಿ ಒಂದು ಸೈದ್ಧಂತಿಕ ನೆಲಮಟ್ಟಿನಲ್ಲಿ ಚರ್ಚಿಸಿದರು.ಪ್ರಕೃತಿ ಒಳಗೆ ಇರುವ ಪದಾರ್ಥಗಳನ್ನು ಅದರ ಅಸ್ತಿತ್ವದ ಮೂಲಕ, ಅದರ ಚಲನದ ಮೂಲಕ, ಋಷಿ ಕಾನಡರವರು ಕೆಲವು 'ಗುಣ'ಗಳನ್ನು ಗುಣಲಕ್ಷನ ಮಾಡಿದರು.ಮನಸ್ಸು-ಮೆದಳುನಿಂದ ಸಂಭಾವ್ಯವಾಗುವ ವಾಸ್ತವಿಕ ಸತ್ಯಗಳಕ್ಕೆ ಒಂದು ಸೈದ್ಧಾಂತಿಕ ಸ್ವರೂಪವನ್ನು ರಚಿಸಿದರು.ಸಮಯವನ್ನು ಮತ್ತು ಅದರ ಚರ್ಯೆಗಳನ್ನು ತಿಳಿದುಕೊಳ್ಳಲು ಬೇಕಾದ ಭೂತ-ಭವಿಷ್ಯ-ವರ್ತಮಾನ ಎಂಬ ಕಾಲ ವಿಂಗಡನೆಯಲ್ಲಿ ವೀಕ್ಷಕರ ಪ್ರಾಧಾನ್ಯತೆಯ ಬಗ್ಗೆ ಈ ಸೂತ್ರಗಳಲ್ಲಿ ಜ್ಞಾನ ಲಭ್ಯವಾಗಿದೆ. ೧೫ನೇ ಶತಮಾನದ ಶಂಕರ ಮಿಶ್ರ ಎಂಬ ವಿದ್ವಾಂಸರು ಈ ಸೂತ್ರಗಳಿಗ ಒಂದು ವ್ಯಾಖ್ಯಾನವನ್ನು ಬರೆದರು.ಮತ್ತು ೪ನೇ ಶತಮಾನದ ಪ್ರಾಶಷ್ತಪಾದ ಎಂಬ ತಾತ್ವಿಕ-ವಿಜ್ಞಾನಿ 'ಪ್ರಾಶಷ್ತಪಾದ ಭಾಷ್ಯ'ವಂಬ ಕ್ರುತಿಯನ್ನು ಋಷಿ ಕಾನಡರವರ ವೈಶೇಷಿಕ ಸೂತ್ರಗಳಿಗೆ ವ್ಯಾಖ್ಯಾನವಗಿ ರಚಿಸಿದರು.
ಬೆಂಗಳೂರು 560023 (ಚಲನಚಿತ್ರ)
ಬೆಂಗಳೂರು 560023 ಪ್ರದೀಪ್ ರಾಜ್ ನಿರ್ದೇಶಿಸಿದ 2015 ರ ಕನ್ನಡ ಕ್ರೀಡಾ ಹಾಸ್ಯ ಚಲನಚಿತ್ರವಾಗಿದೆ. ಚಿತ್ರದಲ್ಲಿ ಕಾರ್ತಿಕ್ ಜಯರಾಮ್, ಚಂದನ್ ಕುಮಾರ್, ಚಿಕ್ಕಣ್ಣ, ಧ್ರುವ ಶರ್ಮಾ, ಮತ್ತು ರಾಜೀವ್ ಜೊತೆಗೆ ಸಂಜನಾ ಗಲ್ರಾನಿ ಮತ್ತು ಶಿವಾನಿ ನಟಿಸಿದ್ದಾರೆ, ಇದು ಶಿವಾನಿ ಅವರ ಮೊದಲ ಚಿತ್ರವಾಗಿದೆ. ಈ ಚಿತ್ರವು ವೆಂಕಟ್ ಪ್ರಭು ನಿರ್ದೇಶಿಸಿದ ಚೆನ್ನೈ 600028 (2007) ತಮಿಳು ಚಲನಚಿತ್ರದ ರೀಮೇಕ್ ಆಗಿದೆ, ಅದು ವಾಣಿಜ್ಯಿಕವಾಗಿ ಹಿಟ್ ಆಗಿತ್ತು.
ಚಿತ್ರವನ್ನು ಪುನೀತ್ ಬಿಪಿ ಮತ್ತು ಮನು ನಿರ್ಮಿಸಿದ್ದಾರೆ ಮತ್ತು ಚಿತ್ರದ ಸಂಗೀತ ಮತ್ತು ಧ್ವನಿಪಥವನ್ನು ಅರುಣ್ ಆಂಡ್ರ್ಯೂಸ್ ಸಂಯೋಜಿಸಿದ್ದಾರೆ. ಚಲನಚಿತ್ರವು ಭಾರತದಲ್ಲಿ ಆಡುವ ಬೀದಿ ಕ್ರಿಕೆಟ್ ಅನ್ನು ಆಧರಿಸಿದೆ, ಉಪನಗರ ಪ್ರದೇಶದಲ್ಲಿ ಸ್ನೇಹ, ಪ್ರೀತಿ ಮತ್ತು ಪೈಪೋಟಿಯಂತಹ ವಿಷಯಗಳನ್ನು ಕೇಂದ್ರೀಕರಿಸುತ್ತದೆ. ಚಿತ್ರದ ಶೀರ್ಷಿಕೆಯು ಕಥೆ ನಡೆಯುವ ಬೆಂಗಳೂರಿನ ಉಪನಗರವಾದ ಮಾಗಡಿ ರಸ್ತೆಯ ಪಿನ್‌ಕೋಡ್‌ನಿಂದ ಪಡೆಯಲಾಗಿದೆ.
ಬಿಡುಗಡೆ
ಚಿತ್ರವು U/A ಪ್ರಮಾಣಪತ್ರ ಪಡೆದು 20 ನವೆಂಬರ್ 2015 ರಂದು ಬಿಡುಗಡೆಯಾಯಿತು.
ಬಾಹ್ಯ ಕೊಂಡಿಗಳು
ವರ್ಗ:ಕನ್ನಡ ಚಲನಚಿತ್ರಗಳು ವರ್ಗ:ವರ್ಷ-೨೦೧೫ ಕನ್ನಡಚಿತ್ರಗಳು
ಪ್ರಮಾಣೀಕೃತ ನಿರ್ವಹಣ ಲೆಕ್ಕಿಗ
ಪರಿಚಯ
ಪ್ರಮಾಣೀಕೃತ ನಿರ್ವಹಣ ಲೆಕ್ಕಿಗ, ನಿರ್ವಹಣೆ ಕ್ಷೇತ್ರದಲ್ಲಿ ಆಡಳಿತ ಲೆಕ್ಕಪತ್ರ ನಿರ್ವಹಣೆ ಮತ್ತು ಮುಂದುವರಿದ ಹಣಕಾಸು ವ್ಯವಹಾರವನ್ನು ಮಾಡಬಹುದು. ಇದು ಒಂದು ವೃತ್ತಿಪರ ದೃಢೀಕರಣ ಆಗಿದೆ. ಪ್ರಮಾಣೀಕೃತ ನಿರ್ವಹಣ ಲೆಕ್ಕಿಗ ಯೋಜನೆ, ವಿಶ್ಲೇಷಣೆ, ನಿಯಂತ್ರಣ, ನಿರ್ಧಾರ ಬೆಂಬಲ ಮತ್ತು ವೃತ್ತಿಪರ ನೀತಿಸಂಹಿತೆಗಳ ಜ್ಞಾನವನ್ನು ಹೊಂದಿರಬೇಕು ಎಂದು ಸೂಚಿಸುತ್ತದೆ. ಪ್ರಮಾಣೀಕೃತ ನಿರ್ವಹಣ ಲೆಕ್ಕಿಗ, ಇದು ಅಮೇರಿಕಾದ ಆಧಾರಿತ ಜಾಗತಿಕ ಮಟ್ಟದಲ್ಲಿ ಗುರುತಿಸಿಕೊಂಡಿರುವ ಪ್ರಮಾಣೀಕರಣ.
thumbnail|ಪ್ರಮಾಣೀಕೃತ ನಿರ್ವಹಣ ಲೆಕ್ಕಿಗ
ಇದರಲ್ಲಿ ಪ್ರಮಾಣೀಕರಿಸಲ್ಪಟ್ಟ ವೃತ್ತಿಪರರು ಉತ್ಪಾದನೆ ಮತ್ತು ಸೇವೆಗಳು, ಸಾರ್ವಜನಿಕ ಮತ್ತು ಖಾಸಗಿ ಉದ್ಯೋಗ ಸಂಸ್ಥೆಗಳು, ಲಾಭಾಪೇಕ್ಷೆಯಿಲ್ಲದ ಸಂಘಟನೆಗಳು, ಶೈಕ್ಷಣಿಕ ಸಂಸ್ಥೆಗಳ, ಸರಕಾರಿ ಸಂಸ್ಥೆಗಳಿಗೆ ಮತ್ತು ಬಹುರಾಷ್ಟ್ರೀಯ ಸೇರಿದಂತೆ ಒಳಗೆ ಎಲ್ಲಾ ಗಾತ್ರಗಳು, ಕೈಗಾರಿಕೆಗಳ ಸಂಘಟನೆಗಳಲ್ಲಿ ಕೆಲಸ ನಿರ್ವಹಿಸುತ್ತಾರೆ. ಇಲ್ಲಿಯವರೆಗೆ, ೪೫೦೦೦ ಹೆಚ್ಚು ಪ್ರಮಾಣೀಕೃತ ನಿರ್ವಹಣ ಲೆಕ್ಕಿಗರು ೧೦೦ ಕ್ಕೂ ಹೆಚ್ಚು ದೇಶಗಳಲ್ಲಿ ಪ್ರಮಾಣೀಕೃತ ಗೊಂಡಿದ್ದಾರೆ. ಮಾಲೀಕರು ಕಠಿಣ ಪರೀಕ್ಷೆಯ ಮೂಲಕ ಪ್ರತಿ ಪ್ರಮಾಣೀಕೃತ ನಿರ್ವಹಣ ಲೆಕ್ಕಿಗರನ್ನು ನೇಮಿಸಿಕೊಳ್ಳಲು, ಶೈಕ್ಷಣಿಕ ಅವಶ್ಯಕತೆ, ಬೇಕಾದ ಅನುಭವದ ಅವಶ್ಯಕತೆ ಮತ್ತು ನಿರಂತರ ಕಲಿಕೆಯ ಒಂದು ಬದ್ಧತೆ ಅವಶ್ಯಕ.
ಭಾಗ 1 - ಹಣಕಾಸು ವರದಿ, ಯೋಜನೆ, ನಿರ್ವಹಣೆ ಮತ್ತು ನಿಯಂತ್ರಣ
thumbnail|right|ಲೆಕ್ಕ ಪತ್ರ
ಭಾಗ 2 - ಹಣಕಾಸು ನಿರ್ಧಾರ
ಪರೀಕ್ಷೆಯನ್ನು ಇಂಗ್ಲೀಷ್ ಮತ್ತು ಚೀನೀ ಭಾಷೆಗಳಲ್ಲಿ ನಡೆಸಲಾಗುತ್ತದೆ. ಇಂಗ್ಲೀಷ್ ಪರೀಕ್ಷೆ ಗಣಕಯಂತ್ರ ಆಧಾರಿತ ಮತ್ತು ವಿಶ್ವವ್ಯಾಪಿ ಜಾಲದ ಮೂಲಕ ಪ್ರೊಮೆಟ್ರಿಕ್ ಪರೀಕ್ಷೆ ಕೇಂದ್ರಗಳಲ್ಲಿ ನಿರ್ವಹಿಸಲಾಗುತ್ತದೆ. ಪ್ರತಿ ಪರೀಕ್ಷೆಯಲ್ಲಿ ೧೦೦ ಬಹು ಆಯ್ಕೆ ಪ್ರಶ್ನೆಗಳು ಮತ್ತು ಎರಡು ೩೦ ನಿಮಿಷದ ಪ್ರಬಂಧ ಪ್ರಶ್ನೆಗಳನ್ನು ನೀಡಲಾಗುತ್ತದೆ. ಪ್ರಮಾಣೀಕೃತ ನಿರ್ವಹಣ ಲೆಕ್ಕಿಗ ಪರೀಕ್ಷೆಗೆ ಕೆಳಗಿನ ಮೂರು ಪರೀಕ್ಷೆ ವಿಂಡೋ ಜನವರಿ / ಫೆಬ್ರವರಿ, ಮೇ / ಜೂನ್ ಮತ್ತು ಸೆಪ್ಟಂಬರ್ / ಅಕ್ಟೋಬರ್ ಅವಧಿಗಳಲ್ಲಿ ನೀಡಲಾಗುತ್ತದೆ. ಚೀನೀ ಪ್ರಮಾಣೀಕೃತ ನಿರ್ವಹಣ ಲೆಕ್ಕಿಗ ಪರೀಕ್ಷೆಗಳು ಕಾಗದದ ಆಧಾರಿತ ವಾಗಿವೆ, ಇದನ್ನು ಸಹ ವರ್ಷಕ್ಕೆ ಮೂರು ಬಾರಿ ನಡಸಲಾಗುತ್ತದೆ.
ಅವಶ್ಯಕತೆಗಳು
ಯಶಸ್ವಿಯಾಗಿ ಪರೀಕ್ಷೆಗಳನ್ನು ಹಾದುಹೋಗುವ ಜೊತೆಗೆ, ಪ್ರಮಾಣೀಕೃತ ನಿರ್ವಹಣ ಲೆಕ್ಕಿಗ ಅಭ್ಯರ್ಥಿಗಳು ಪ್ರಮಾಣಿತವಾಗಲು ಶಿಕ್ಷಣ ಮತ್ತು ಅನುಭವದ ಅವಶ್ಯಕತೆಗಳನ್ನು ಪೂರೈಸಲು: thumbnail|right|ಸಂತುಲಿತ ತಃಖ್ತೆ
ಭಾರತದಲ್ಲಿ ಉದ್ಯೋಗ ಅವಕಾಶಗಳು
ಪ್ರಮಾಣೀಕೃತ ನಿರ್ವಹಣ ಲೆಕ್ಕಿಗ ಅರ್ಹತೆಯ ಅಕೌಂಟಿಂಗ್ ಮತ್ತು ಹಣಕಾಸಿನ ಉದ್ಯೋಗಾವಕಾಶಗಳು ಖಂಡಿತವಾಗಿಯೂ ಹೆಚ್ಚಿನ ವಿಶ್ವಾಸಾರ್ಹತೆ, ಅವಕಾಶಗಳು ಮತ್ತು ವೇತನ ವಿಷಯದಲ್ಲಿ ಅತ್ಯಂತ ಲಾಭದಾಯಕ ಎಂದು ಸಾಬೀತು ಪಡಿಸುತ್ತದೆ.ಜಾಗತೀಕರಣ ಹೆಚ್ಚುತ್ತಿರುವದರಿಂದ ಎಫ಼್.ಡಿ.ಐಗಳು, ಹೊರಗುತ್ತಿಗೆ, ಆಫ್-ಶೋರಿಂಗ್, ಭಾರತದಲ್ಲಿ ಅಮೇರಿಕಾದ ಹಣಕಾಸು ಸೇವಾ ಬಹುರಾಷ್ಟ್ರೀಯ ಸಂಸ್ಥೆಗಳು ಮತ್ತು ಅಂತಾರಾಷ್ಟ್ರೀಯ ದೃಷ್ಟಿಕೋನದಿಂದ ಅಮೇರಿಕಾದ ಪ್ರಮಾಣೀಕೃತ ನಿರ್ವಹಣ ಲೆಕ್ಕಿಗ ಪಟ್ಟಿಯಲ್ಲಿರುವ ಭಾರತೀಯ ಸಂಸ್ಥೆಗಳು ಅತಿ ಹೆಚ್ಚಿನ ಬೇಡಿಕೆಯಲ್ಲಿವೆ.
ಪ್ರಮಾಣೀಕೃತ ನಿರ್ವಹಣ ಲೆಕ್ಕಿಗದಲ್ಲಿನ ಉದ್ಯೋಗಾವಕಾಶಗಳು ಕೆಳಗಿನ ಸಂಸ್ಥೆಗಳಲ್ಲಿ ಲಭ್ಯವಿದೆ- ಪ್ರಮಾಣೀಕೃತ ನಿರ್ವಹಣ ಲೆಕ್ಕಿಗ ಅವಕಾಶಗಳು ಮಿತಿಯಿಲ್ಲದ ಇವೆ. ವಿವಿಧ ರೀತಿಯ ಸಂಬಂಧಿತ ಸೇವೆಗಳನ್ನು ಒದಗಿಸಲು ಸಾಂಪ್ರದಾಯಿಕ ನಿರ್ವಹಣಾ ಲೆಕ್ಕಪತ್ರ ಲೋಕದ ಆಚೆಗಿರುವ ತಮ್ಮ ವೃತ್ತಿಯನ್ನು ವಿಸ್ತರಿಸುತ್ತವೆ.
ಪ್ರಮಾಣೀಕೃತ ನಿರ್ವಹಣ ಲೆಕ್ಕಿಗ ವಿಶ್ವದ ಎಲ್ಲಾ ವ್ಯಾಪಾರ ಪ್ರದೇಶಗಳಲ್ಲಿ ಅಗತ್ಯವಿದೆ: thumbnail|right|ಐತಿಹಾಸಿಕವಾದ ವೆಚ್ಚದ ಲೆಕ್ಕಪತ್ರ
ಹೊರಗಿನ ಕೊಂಡಿಗಳು
ವರ್ಗ:ಲೆಕ್ಕಪರಿಶೋಧಕ ಅರ್ಹತೆಗಳು
ರಾಜಕುಮಾರ (ಚಲನಚಿತ್ರ)
ರಾಜಕುಮಾರ (English: The Prince), ಸಂತೋಷ್ ಆನಂದ್ ರಾಮ್ ಬರೆದು ನಿರ್ದೇಶಿಸಿರುವ ಕನ್ನಡ ಭಾಷೆಯ ಚಿತ್ರ. ವಿಜಯ್ ಕಿರಗಂಡೂರು ಹೊಂಬಾಳೆ ಫಿಲ್ಮ್ಸ್ ಅಡಿಯಲ್ಲಿ ಚಿತ್ರವನ್ನು ನಿರ್ಮಿಸಿದ್ದಾರೆ. ನಾಯಕ- ನಾಯಕಿಯಾಗಿ ಪುನಿತ್ ರಾಜ್ ಕುಮಾರ್ ಮತ್ತು ಪ್ರಿಯಾ ಆನಂದ್ ನಟಿಸಿದ್ದಾರೆ. ಇನ್ನಿತರ ಪ್ರಮುಖ ಪಾತ್ರಗಳಲ್ಲಿ ಅನಂತ್ ನಾಗ್, ದತ್ತಾತ್ರೇಯ, ಶರತ್ ಕುಮಾರ್, ಚಿಕ್ಕಣ್ಣ, ಅವಿನಾಶ್ ಅಭಿನಯಿಸಿದ್ದಾರೆ. ಹರಿಕೃಷ್ಣ ಸಂಗೀತ ಸಂಯೋಜನೆ ಮಾಡಿದ್ದಾರೆ. ಚಿತ್ರವು 24 ಮಾರ್ಚ್ 2017ಕ್ಕೆ ರಾಜ್ಯಾದ್ಯಂತ ಬಿಡುಗಡೆಯಾಯಿತು ಮತ್ತು ವಿಮರ್ಶಕರು ಮತ್ತು ಪ್ರೇಕ್ಷಕರಿಂದ ಧನಾತ್ಮಕ ವಿಮರ್ಶೆಗಳನ್ನು ಪಡೆದರು. ಚಲನಚಿತ್ರವು ಬಿಡುಗಡೆಯ ಸಮಯದಲ್ಲಿ ಅತಿ ಹೆಚ್ಚು ಗಳಿಕೆಯ ಕನ್ನಡ ಚಲನಚಿತ್ರ ಆಯಿತು.
ಕಥೆ
ಸಿದ್ಧಾರ್ಥ್ (ಪುನೀತ್ ರಾಜ್‌ಕುಮಾರ್) ಶ್ರೀಮಂತ ದಂಪತಿಗಳಾದ ಅಶೋಕ್ (ಆರ್. ಶರತ್‌ಕುಮಾರ್) ಮತ್ತು ಸುಜಾತಾ (ವಿಜಯಲಕ್ಷ್ಮಿ ಸಿಂಗ್) ಅವರ ದತ್ತುಪುತ್ರನಾಗಿದ್ದು, ಮೆಲ್ಬೋರ್ನ್‌ನಲ್ಲಿ ತನ್ನ ತಂದೆಯ ವ್ಯಾಪಾರ ಮತ್ತು ಹೋರಾಟವನ್ನು ನೋಡಿಕೊಳ್ಳುತ್ತಾ ಸಂತೋಷದ ಜೀವನವನ್ನು ನಡೆಸುತ್ತಾನೆ.ಅವನು ಸಾಲ್ಸಾ ಬೋಧಕಿ ನಂದಿನಿ (ಪ್ರಿಯಾ ಆನಂದ್) ಳನ್ನು ಪ್ರೀತಿಸುತ್ತಾನೆ. ವಿಮಾನ ಅಪಘಾತದಲ್ಲಿ ಇಡೀ ಕುಟುಂಬವನ್ನು ಕಳೆದುಕೊಂಡು ಭಾರತಕ್ಕೆ ಮರಳುವ ಸಿದ್ಧಾರ್ಥ್ ಅವರ ಜೀವನದಲ್ಲಿ ದುರಂತ ಸಂಭವಿಸಿದೆ.
ನಂದಿನಿಯ ತಂದೆ ಜಗದೀಶ್ (ಅವಿನಾಶ್) ಮೂಲಕ, ಜಗದ ಕುತಂತ್ರದಿಂದ ಹಾಳಾದ ಬಡವರಿಗಾಗಿ ತನ್ನ ತಂದೆ ಪೋಲಿಯೊ ಯೋಜನೆಯಿಂದ ತನ್ನ ತಂದೆಯನ್ನು ಜನರು ದ್ವೇಷಿಸುತ್ತಿದ್ದರು ಎಂದು ತಿಳಿಯುತ್ತಾನೆ.ಸಿದ್ಧಾರ್ಥ್ ವೃದ್ಧಾಶ್ರಮದಲ್ಲಿರುವ ವೃದ್ಧರನ್ನು ಅವರ ಎಲ್ಲಾ ಸಮಸ್ಯೆಗಳನ್ನು ಪರಿಹರಿಸುತ್ತಾರೆ. ಅವರಲ್ಲಿ ಒಬ್ಬರಾದ ವಿಶ್ವ ಜೋಶಿ (ಅನಂತ್ ನಾಗ್), ಜಗನ್ನಾಥ್ ಅವರ ತಂದೆಯಾಗುತ್ತಾರೆ ಮತ್ತು ಅವರು ಸಿದ್ಧಾರ್ಥ್ ಅವರಿಗೆ ಟಿ ನೀಡುವ ಮೂಲಕ ಸಹಾಯ ಮಾಡುತ್ತಾರೆ.ಜಗನ್ನಾಥ್ ತನ್ನ ಯೋಜನೆಗಳನ್ನು ಹಾಳುಮಾಡಲು ಪ್ರಯತ್ನಿಸುತ್ತಾನೆ, ವೃದ್ಧಾಶ್ರಮವನ್ನು ಪಡೆಯಲು ಪ್ರಯತ್ನಿಸುತ್ತಾನೆ ಮತ್ತು ಅವನ ಸಹಾಯಕರಿಂದ ಅವನ ತಂದೆಯ ಮೇಲೆ ಆಕ್ರಮಣ ಮಾಡುತ್ತಾನೆ. ಆದಾಗ್ಯೂ, ಕೊನೆಯಲ್ಲಿ, ಜಗನ್ನಾಥ್ ಹೃದಯವನ್ನು ಬದಲಾಯಿಸುತ್ತಾನೆ, ತನ್ನ ತಂದೆಯನ್ನು ಉಳಿಸುತ್ತಾನೆ ಮತ್ತು ಶರಣಾಗುತ್ತಾನೆ.
ಜಾಪ
ಜಾಪ -ಇಸ್ರೇಲಿನ ಪುರಾತನ ರೇವು ಪಟ್ಟಣ. ಜೆರೂಸಲೇಮ್‍ನ ವಾಯುವ್ಯಕ್ಕೆ ೫೪ ಮೈ. ದೂರದಲ್ಲಿದೆ. ಇದನ್ನು ಯಾಫ, ಜ್ಯಾಫ ಎಂದೂ ಕರೆಯುತ್ತಾರೆ.
ಕಾನ್ರ್ಯಾಕ್‍ನಲ್ಲಿರುವ (ಈಜಿಪ್ಟ್) ಕ್ರಿ.ಪೂ.೧೬ನೆಯ ಶತಮಾನದ ಒಂದು ಮಹಾದ್ವಾರದ ಮೇಲೆ ಈ ಪಟ್ಟಣದ ಹೆಸರಿದೆ. ಇಲ್ಲಿಯ ಅನೇಕ ಪಾಳುದಿಬ್ಬಗಳನ್ನು ಉತ್ಖನನ ಮಾಡಲಾಗಿದೆ. ಕಂಚಿನ ಯುಗದ ಅನೇಕ ಅವಶೇಷಗಳೂ ಪ್ರಾಚೀನ ಇಟ್ಟಿಗೆಯ ಗೋಡೆ, ಮಹಾದ್ವಾರಗಳಲ್ಲದೆ ಎರಡನೆಯ ರ್ಯಾಮಸೆಸ್‍ನ (ಕ್ರಿ.ಪೂ.೧೨೯೦-೧೨೨೩) ಶಾಸನಗಳೂ ದೊರೆತಿವೆ.
ಬೈಬಲಿನ ಹಳೆಯ ಮತ್ತು ಹೊಸ ಒಡಂಬಡಿಕೆಗಳಲ್ಲಿ ಜಾಪದ ವರ್ಣನೆ ಬರುತ್ತದೆ. ಅಂದಿನ ದಿನಗಳಲ್ಲಿ ದೇವಾಲಯಗಳನ್ನು ಕಟ್ಟಲು ಉಪಯೋಗಿಸುತ್ತಿದ್ದ ಮರದ ದಿಮ್ಮಿಗಳನ್ನು ಜಾಪದ ಮುಖಾಂತರ ರವಾನಿಸುತ್ತಿದ್ದರೆಂದು ಹೇಳಲಾಗಿದೆ. ದಾರ್ಶನಿಕ ಜೋ ಮತ್ತು ಸಂತ ಪೀಟರ್ ಇಲ್ಲಿ ಕೆಲಕಾಲ ತಂಗಿದ್ದರೆಂದು ಪ್ರತೀತಿ. ಕಿಶ್ಚನ್ ಯುಗದಲ್ಲಿ ಮೆಡಿಟರೇನಿಯನ್ ಸಮುದ್ರವನ್ನು ಜ್ಯಾಫ ಸಮುದ್ರವೆಂದೇ ಕರೆಯಲಾಗುತ್ತಿತ್ತು. ಮೊದಲಿನಿಂದಲೂ ಕ್ರೈಸ್ತ ಪುಣ್ಯಭೂಮಿ ಪ್ಯಾಲೆಸ್ಟ್ಯೆನಿಗೆ ಇದು ಮುಖ್ಯಬಂದರಾಗಿತ್ತು. ಕ್ರಿ.ಪೂ. ೭೦೧ರಲ್ಲಿ ಅಸ್ಸೀರಿಯದ ಸೆನ್ನಾಚೆರಿಬ್ ರಾಜ ಈ ನಗರವನ್ನು ಗೆದ್ದ. ಅನಂತರ ಇದು ಪರ್ಷಿಯನ್ನರ ಮತ್ತು ಫಿನೀಷಿಯನರ ವಶವಾಯಿತು. ೩೨೨ರಲ್ಲಿ ಅಲೆಗ್ಸಾಂಡರ್ ಇದನ್ನು ಗೆದ್ದು ಇಲ್ಲೊಂದು ಟಂಕಸಾಲೆ ಸ್ಥಾಪಿಸಿದ. ೩೧೮ರಲ್ಲಿ ಒಂದನೆಯ ಟಾಲೆಮಿ ಇಲ್ಲೊಂದು ಸೈನ್ಯ ಠಾಣೆಯನ್ನಿಟ್ಟಿದ್ದ. ೩೧೫ರಲ್ಲಿ ಆಂಟಿಗೋನಸನ ವಶವಾಗಿತ್ತು. ರೋಮನರಿಗೂ ಯಹೂದ್ಯರಿಗೂ ಕದನವಾದಾಗ ಇಲ್ಲಿಯ ಯಹೂದ್ಯರು ನಗರ ಬಿಟ್ಟು ಓಡಿಹೋಗಬೇಕಾಯಿತು. ರೋಮನರ ನಿರ್ಗಮನಾಂತರ ಅವರು ಪುನ: ಜಾಪಕ್ಕೆ ಹಿಂದಿರುಗಿದರು. ಬಿಜಾಂಟೀನ್ ಆಳ್ವಿಕೆಯಲ್ಲೂ ಇಲ್ಲಿಯ ಯಹೂದ್ಯರಿಗೆ ಸ್ಥಳೀಯ ಕ್ರ್ಯೆಸ್ತರಿಂದ ಕಿರುಕುಳ ತಪ್ಪಲಿಲ್ಲ. ಅಲ್ಲಿಂದೀಚೆಗೆ ಧರ್ಮಯೋಧರು ಇದನ್ನು ಮಹಮದೀಯರಿಂದ ವಶಪಡಿಸಿಕೊಳ್ಳುವವರೆಗೂ (೧೦೯೯) ಇಲ್ಲಿ ಶಾಂತಿ ನೆಲೆಸಿತ್ತು. ೧೨೬೮ರ ಆಕ್ರಮಣದಲ್ಲಿ ಮುಸ್ಲಿಮರು ಜಾಪವನ್ನು ನಾಶಮಾಡಿದರು.
೧೯೪೯ರಲ್ಲಿ ಜಾಪ ಟೆಲ್ ಅವೀವ್‍ನಲ್ಲಿ ವಿಲೀನವಾಗಿ ಟೆಲ್ ಅವೀವ್-ಜ್ಯಾಫ ಎಂಬ ಹೊಸನಗರದ ಭಾಗವಾಯಿತು. ಹೈಫ ಮತ್ತು ಟೆಲ್ ಅವೀವ್‍ಗಳಲ್ಲಿ ಹೊಸಬಂದರುಗಳನ್ನು ಕಟ್ಟಿದ್ದರಿಂದ ಜಾಪ ತನ್ನ ಮಹತ್ತ್ವ ಕಳೆದುಕೊಂಡಿತು. ಇಷ್ಟಾದರೂ ಇದು ಯಾತ್ರಾರ್ಥಿಗಳ ಬಂದರಾಗಿದ್ದು ಪ್ರತಿವರ್ಷ ಇಲ್ಲಿಗೆ ಸುಮಾರು ೪೦೦ ಹಡಗುಗಳು ಬಂದು ಹೋಗುತ್ತವೆ.
ವರ್ಗ:ನಗರಗಳು ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಎಚ್ ಡಿ ಎಫ್ ಸಿ ಬ್ಯಾಂಕ್
ಎಚ್ ಡಿ ಎಫ್ ಸಿ (ಹೌಸಿಂಗ್ ಡೆವಲಪ್ಮೆಂಟ್ ಫೈನಾನ್ಶಿಯಲ್ ಕಾರ್ಪೊರೇಷನ್) ಬ್ಯಾಂಕ್ ಲಿಮಿಟೆಡ್ ಭಾರತೀಯ ಬ್ಯಾಂಕಿಂಗ್ ಮತ್ತು ಹಣಕಾಸಿನ ಸೇವೆಗಳ ಕಂಪನಿಗಳಲ್ಲಿ ಒಂದು.ಇದರ ಪ್ರಧಾನ ಕಚೇರಿ ಮಹಾರಾಷ್ಟ್ರ ರಾಜ್ಯದ ಮುಂಬೈಯಲ್ಲಿ ಇದೆ.ಇದರಲ್ಲಿ ೮೭.೫೫೫ ನೌಕರರು ಉದ್ಯೋಗ ಮಾಡುತ್ತಿದ್ದಾರೆ.ಇದು ಭಾರತದ ಎರಡನೇ ಅತಿದೊಡ್ಡ ಖಾಸಗಿ ಬ್ಯಾಂಕಾಗಿದೆ.ಇದು ಬ್ಬಹ್ರೇನ್, ಹಾಂಗ್ ಕಾಂಗ್ ಮತ್ತು ದುಬೈಗಳೂ ಶಾಖೆಗಳುವಿವೆ.ಭಾರತದ ಮಾರುಕಟ್ಟೆದ ಬಂಡವಾಳಲ್ಲಿ ದೊಡ್ಡ ಬ್ಯಾಂಕವಾಗಿದೆ ಹಾಗೂ ೬೯ ನೇ ಸ್ಥಾನವನ್ನು ಪಡೆದಿದೆ.
ಇತಿಹಾಸ
೧೯೯೪ ರಲ್ಲಿ ಹೆಚ್.ಡಿ.ಎಫ್.ಸಿ ಬ್ಯಾಂಕ್ ಅನ್ನು ಮುಂಬೈ, ಭಾರತದಲ್ಲಿ ನೋಂದಾಯಿತ ಕಛೇರಿಯೊಂದಿಗೆ ಸಂಯೋಜಿಸಲಾಯಿತ್ತು.ಅನಂತರ ಕೇಂದ್ರ ಹಣಕಾಸು ಸಚಿವ ಮನಮೋಹನ್ ಸಿಂಗ್ ವರು  ಉದ್ಘಾಟಿಸಿದರು.
ಉತ್ಪನ್ನಗಳು ಮತ್ತು ಸೇವೆಗಳು
ಇ-ವಾಣಿಜ್ಯ ಮಾರುಕಟ್ಟೆ ನಾಯಕತ್ವವನ್ನು ನಿರ್ವಹಿಸುದಿದೆ, ಹೆಚ್.ಡಿ.ಎಫ್.ಸಿ ಬ್ಯಾಂಕೂ ಸಗಟು ಬ್ಯಾಂಕಿಂಗ್, ಚಿಲ್ಲರೆ ಬ್ಯಾಂಕಿಂಗ್, ಖಜಾನೆಗಳಗೆ, ವಾಹನ ಸಾಲ, ಎರಡು ಚಕ್ರ ಸಾಲ, ವೈಯಕ್ತಿಕ ಸಾಲ,ಆಸ್ತಿ ಸಾಲ ಮತ್ತು ಕ್ರೆಡಿಟ್ ಕಾರ್ಡ್ ಒದಗಿಸುತ್ತಿದ್ದೆ, ಹಾಗೂ ಉತ್ಪನ್ನಗಳು ಮತ್ತು ಸೇವೆಗಳನ್ನು ನೀಡುತ್ತೆದೆ. ಹೆಚ್.ಡಿ.ಎಫ್.ಸಿ ಬ್ಯಾಂಕ್, ಮುಂದಿನ ಕೆಲವು ವಾರಗಳಲ್ಲಿ, ಬ್ಯಾಂಕ್ ಶಾಖೆಗಳಲ್ಲಿ ರೋಬೋಟ್ಗಳುವೇಂಬ ತಂತ್ರಜ್ಞಾನು ಪರಿಚಯಿಸಲಾಯಿತು. ಈ ರೋಬೋಟ್ಗಳು ನಗದು ವಾಪಸಾತಿ ಅಥವಾ ಠೇವಣಿ, ಸ್ಥಿರ ಠೇವಣಿ ಮತ್ತು ಡಿಮ್ಯಾಟ್ ಸೇವೆಗಳು ಆಯ್ಕೆಗಳನ್ನು ನೀಡುತ್ತೆದೆ.
ವಾಣಿಜ್ಯ ಮತ್ತು ವ್ಯವಹಾರ ಬ್ಯಾಂಕಿಂಗ್ ಸೇವೆಗಳು
ಗ್ರಾಹಕರಿಗೆ, ಬ್ಯಾಂಕ್ ಕೆಲಸ ಬಂಡವಾಳ ಹಣಕಾಸು, ವ್ಯಾಪಾರ ಸೇವೆಗಳು, ವಹಿವಾಟಿನ ಸೇವೆಗಳು, ಹಣಕಾಸು ನಿರ್ವಹಣೆ, ಇತ್ಯಾದಿ ಬ್ಯಾಂಕ್ ನಗದು ನಿರ್ವಹಣಾ ಸೇವೆಗಳು ಜತೆಗೂಡಿ ರಚನಾತ್ಮಕ ಪರಿಹಾರಗಳನ್ನು ಒಂದು ಪ್ರಮುಖ ಪೂರೈಕೆದಾರ ಸೇರಿದಂತೆ ವಾಣಿಜ್ಯ ಮತ್ತು ವ್ಯವಹಾರ ಬ್ಯಾಂಕಿಂಗ್ ಸೇವೆಗಳ ವ್ಯಾಪಕ ಒದಗಿಸುತ್ತದೆ ಮಾರಾಟಗಾರರ ಮತ್ತು ತನ್ನ ಸಾಂಸ್ಥಿಕ ಗ್ರಾಹಕರಿಗೆ ಉನ್ನತ ಪೂರೈಕೆ ಸರಣಿ ನಿರ್ವಹಣೆ ಅನುಕೂಲ ವಿತರಕರಾಗಿದ್ದ ಹಣಕಾಸು. ತನ್ನ ಉನ್ನತ ಉತ್ಪನ್ನ ವಿತರಣಾ / ಸೇವೆಯ ಮಟ್ಟ ಮತ್ತು ಬಲವಾದ ಗ್ರಾಹಕ ದೃಷ್ಟಿಕೋನ ಆಧರಿಸಿ, ಬ್ಯಾಂಕ್ ಬಹುರಾಷ್ಟ್ರೀಯ, ದೇಶೀಯ ವ್ಯಾಪಾರ ಮನೆ ಮತ್ತು ಪ್ರಧಾನ ಸಾರ್ವಜನಿಕ ವಲಯದ ಕಂಪನಿಗಳಿಂದ ಕಂಪನಿಗಳು ಸೇರಿದಂತೆ ಪ್ರಮುಖ ಭಾರತೀಯ ಸಂಸ್ಥೆಗಳು ಹಲವಾರು ಬ್ಯಾಂಕಿಂಗ್ ಒಕ್ಕೂಟ ಮಹತ್ವದ ಅತಿಕ್ರಮಿಸಲು ಮಾಡಿದೆ. ಇದು ನಗದು ನಿರ್ವಹಣೆ ಮತ್ತು ಕಾರ್ಪೊರೇಟ್ ಗ್ರಾಹಕರಿಗೆ ವ್ಯವಹಾರ ಬ್ಯಾಂಕಿಂಗ್ ಪರಿಹಾರಗಳನ್ನು, ಮ್ಯೂಚುವಲ್ ಫಂಡ್, ಷೇರು ವಿನಿಮಯ ಸದಸ್ಯರು ಮತ್ತು ಬ್ಯಾಂಕುಗಳು ಒಂದು ಪ್ರಮುಖ ಪೂರೈಕೆದಾರ ಗುರುತಿಸಲ್ಪಟ್ಟಿದೆ.ವಿದೇಶಿ ವಿನಿಮಯ ಮತ್ತು ಉತ್ಪನ್ನಗಳು, ಸ್ಥಳೀಯ ಕರೆನ್ಸಿ ಮನಿ ಮಾರುಕಟ್ಟೆ ಮತ್ತು ಋಣ ಭದ್ರತಾ ಪತ್ರಗಳು ಮತ್ತು ಸಾಮಾನ್ಯ ಷೇರುಗಳು - ಈ ವ್ಯಾಪಾರ ಒಳಗೆ, ಬ್ಯಾಂಕ್ ಮೂರು ಮುಖ್ಯ ಉತ್ಪನ್ನ ಪ್ರದೇಶಗಳನ್ನು ಹೊಂದಿದೆ. ಭಾರತದಲ್ಲಿ ಹಣಕಾಸು ಮಾರುಕಟ್ಟೆಗಳ ಉದಾರೀಕರಣ ಜೊತೆ, ಸಂಸ್ಥೆಗಳು ಅತ್ಯಾಧುನಿಕ ಅಪಾಯ ನಿರ್ವಹಣೆ ಮಾಹಿತಿ, ಸಲಹೆ ಮತ್ತು ಉತ್ಪನ್ನ ರಚನೆಗಳು ಅಗತ್ಯವಿದೆ.
ಖಜಾನೆ
ವಿವಿಧ ಖಜಾನೆ ಉತ್ಪನ್ನಗಳಲ್ಲಿ ಈ ಮತ್ತು ಉತ್ತಮ ಬೆಲೆ ಬ್ಯಾಂಕಿನ ಖಜಾನೆ ತಂಡದ ಮೂಲಕ ಒದಗಿಸಲಾಗುತ್ತದೆ. ಶಾಸನಬದ್ಧ ಮೀಸಲು ಅಗತ್ಯಗಳನ್ನು ಪೂರೈಸುವ, ಬ್ಯಾಂಕ್ ಸರ್ಕಾರದ ಸುರಕ್ಷತೆಯಲ್ಲಿ ಅದರ ನಿಕ್ಷೇಪಗಳು ೨೫% ಹಿಡಿದಿಡಲು ಅಗತ್ಯವಿದೆ. ಖಜಾನೆ ವ್ಯವಹಾರ ಈ ಬಂಡವಾಳ ಬಂಡವಾಳ ಆದಾಯ ಮತ್ತು ಮಾರುಕಟ್ಟೆ ಅಪಾಯ ನಿರ್ವಹಣೆ ಕಾರಣವಾಗಿದೆ.ಖಜಾನೆ ವಿದೇಶಿ ವಿನಿಮಯ ಮತ್ತು ಉತ್ಪನ್ನಗಳು, ಸ್ಥಳೀಯ ಕರೆನ್ಸಿ ಮನಿ ಮಾರುಕಟ್ಟೆ ಮತ್ತು ಋಣ ಭದ್ರತಾ ಪತ್ರಗಳು ಮತ್ತು ಸಾಮಾನ್ಯ ಷೇರುಗಳು - ಈ ವ್ಯಾಪಾರ ಒಳಗೆ, ಬ್ಯಾಂಕ್ ಮೂರು ಮುಖ್ಯ ಉತ್ಪನ್ನ ಪ್ರದೇಶಗಳನ್ನು ಹೊಂದಿದೆ. ಭಾರತದಲ್ಲಿ ಹಣಕಾಸು ಮಾರುಕಟ್ಟೆಗಳ ಉದಾರೀಕರಣ ಜೊತೆ, ಸಂಸ್ಥೆಗಳು ಅತ್ಯಾಧುನಿಕ ಅಪಾಯ ನಿರ್ವಹಣೆ ಮಾಹಿತಿ, ಸಲಹೆ ಮತ್ತು ಉತ್ಪನ್ನ ರಚನೆಗಳು ಅಗತ್ಯವಿದೆ.
ಚಿಲ್ಲರೆ ಬ್ಯಾಂಕ್
ಚಿಲ್ಲರೆ ಬ್ಯಾಂಕ್ ಉದ್ದೇಶ, ಅದರ ಗುರಿ ಮಾರುಕಟ್ಟೆಯಲ್ಲಿ ಗ್ರಾಹಕರ ಆರ್ಥಿಕ ಉತ್ಪನ್ನಗಳು ಮತ್ತು ಬ್ಯಾಂಕಿಂಗ್ ಸೇವೆಗಳನ್ನು ಒಂದು ಪೂರ್ಣ ಶ್ರೇಣಿಯನ್ನು ಒದಗಿಸಲು ಎಲ್ಲಾ ಬ್ಯಾಂಕಿಂಗ್ ಅವಶ್ಯಕತೆಗಳಿಗಾಗಿ ಗ್ರಾಹಕ ಒಂದು ಸ್ಟಾಪ್ ವಿಂಡೋ ನೀಡುವ. ಉತ್ಪನ್ನಗಳು ವಿಶ್ವದರ್ಜೆಯ ಸೇವೆ ಮತ್ತುನಿರ್ಧರಿಸುತ್ತವೆ ಬೆಳೆಯುತ್ತಿರುವ ಶಾಖೆ ನೆಟ್ವರ್ಕ್ ಮೂಲಕ ಗ್ರಾಹಕರಿಗೆ ತಲುಪಿಸಲಾಗುತ್ತದೆ, ಹಾಗೂ ಎಟಿಎಂ ನಂತಹ ಪರ್ಯಾಯ ವಿತರಣಾ ಕಾಲುವೆಗಳು, ದೂರವಾಣಿ ಬ್ಯಾಂಕಿಂಗ್, ನೆಟ್ಬ್ಯಾಂಕಿಂಗ್ ಮತ್ತು ಮೊಬೈಲ್ ಬ್ಯಾಂಕಿಂಗ್ ಮೂಲಕ.ಹೆಚ್ಚು ಆದಾಯದ ವ್ಯಕ್ತಿಗಳಿಗೆ ಎಚ್ಡಿಎಫ್ಸಿ ಬ್ಯಾಂಕ್ ಇಷ್ಟದ ಪ್ರೋಗ್ರಾಂ, ಎಚ್ಡಿಎಫ್ಸಿ ಬ್ಯಾಂಕ್ ಪ್ಲಸ್ ಮತ್ತು ಹೂಡಿಕೆ ಸಲಹಾ ಸೇವೆಗಳು ಕಾರ್ಯಕ್ರಮಗಳು ವಿವಿಧ ಹೂಡಿಕೆ ಮಾರ್ಗಗಳನ್ನು ಮೇಲೆ ವಿಶಿಷ್ಟ ಆರ್ಥಿಕ ಪರಿಹಾರಗಳನ್ನು, ಮಾಹಿತಿ ಮತ್ತು ಸಲಹೆಯನ್ನು ಗ್ರಾಹಕರ ಮನಸ್ಸಿನಲ್ಲಿ ಅಗತ್ಯಗಳನ್ನು ಕೀಪಿಂಗ್ ಮಾಡಲಾಗಿದೆ. ಬ್ಯಾಂಕ್ ವಾಹನ ಸಾಲಗಳು, ದ್ವಿಚಕ್ರ ವಾಹನಗಳು ಫಾರ್ ಮಾರುಕಟ್ಟೆ ಮಾಡಬಹುದಾದ ಭದ್ರತೆಗಳ, ವೈಯಕ್ತಿಕ ಸಾಲಗಳು ಮತ್ತು ಸಾಲ ವಿರುದ್ಧ ಸಾಲಗಳು ಚಿಲ್ಲರೆ ಸಾಲ ಉತ್ಪನ್ನಗಳ ಒಂದು ವ್ಯಾಪಕ ಶ್ರೇಣಿಯನ್ನು ಹೊಂದಿದೆ. ಇದು ಡಿಪಾಸಿಟರಿ ಪಾರ್ಟಿಸಿಪೆಂಟ್ (ಡಿಪಿ) ವಿದ್ಯುನ್ಮಾನ ರೂಪದಲ್ಲಿ ತಮ್ಮ ಹೂಡಿಕೆ ಹಿಡಿದಿಡಲು ಗ್ರಾಹಕರಿಗೆ ಸೌಲಭ್ಯ ಒದಗಿಸುವ ಚಿಲ್ಲರೆ ಗ್ರಾಹಕರಿಗೆ ಸೇವೆಗಳ ಒಂದು ಅಗ್ರಗಣ್ಯವಾಗಿದೆ.ಭಾರತದ ಪ್ರಧಾನ ವಸತಿ ಹಣಕಾಸು ಕಂಪನಿ ಭಾರತದಲ್ಲಿ ಹಾಗೂ ಅಂತಾರಾಷ್ಟ್ರೀಯ ಮಾರುಕಟ್ಟೆಯಲ್ಲಿ ಒಂದು ನಿಷ್ಪಾಪ ದಾಖಲೆಯನ್ನು ಹೊಂದಿದೆ. ೧೯೯೭ ರಲ್ಲಿ ಇದರ ಆರಂಭದಿಂದಲೂ, ಕಾರ್ಪೊರೇಷನ್ ಅಡಮಾನಗಳು ಮಾರುಕಟ್ಟೆಯ ಮುಂದಾಳು ಮುಂದುವರೆಯಲು ಕಾರ್ಯಾಚರಣೆಗಳಲ್ಲಿ ಸ್ಥಿರವಾದ ಮತ್ತು ಆರೋಗ್ಯಕರ ಬೆಳವಣಿಗೆಯನ್ನು ಉಳಿಸಿಕೊಂಡು ಬಂದಿದೆ. ತನ್ನ ಅತ್ಯುತ್ತಮ ಸಾಲದ ಸಂಪುಟ ಸುಮಾರು ಮಿಲಿಯನ್ ವಾಸಿಸುವ ಘಟಕಗಳನ್ನು ಒಳಗೊಳ್ಳುತ್ತದೆ. ಹೆಚ್.ಡಿ.ಎಫ್.ಸಿ ಬ್ಯಾಂಕ್ ವಿವಿಧ ಮಾರುಕಟ್ಟೆ ವಿಭಾಗದಲ್ಲಿ ಚಿಲ್ಲರೆ ಅಡಮಾನ ಸಾಲಗಳನ್ನು ಗಮನಾರ್ಹ ಪರಿಣತಿಯನ್ನು ಅಭಿವೃದ್ಧಿ ಮತ್ತು ತನ್ನ ವಸತಿ ಸಂಬಂಧಿಸಿದ ಸಾಲದ ಸವಲತ್ತುಗಳಿಗೆ ದೊಡ್ಡ ಕಾರ್ಪೊರೇಟ್ ಗ್ರಾಹಕ ಬೇಸ್ ಹೊಂದಿದೆ. ಹಣಕಾಸು ಮಾರುಕಟ್ಟೆಗಳು, ಬಲವಾದ ಮಾರುಕಟ್ಟೆ ಖ್ಯಾತಿ, ದೊಡ್ಡ ಷೇರುದಾರ ಬೇಸ್ ಮತ್ತು ಅನನ್ಯ ಗ್ರಾಹಕ ಫ್ರ್ಯಾಂಚೈಸ್ ತನ್ನ ಅನುಭವವನ್ನು, ಹೆಚ್.ಡಿ.ಎಫ್.ಸಿ ಬ್ಯಾಂಕ್ ಆದರ್ಶಪ್ರಾಯ ಭಾರತೀಯ ಪರಿಸರದಲ್ಲಿ ಬ್ಯಾಂಕ್ ಪ್ರಚಾರ ಸ್ಥಾನದಲ್ಲಿತ್ತು. ೩೦ ನೇ ಸೆಪ್ಟೆಂಬರ್ ೨೦೧೬ ಮೇಲೆ ಬ್ಯಾಂಕ್ ಅಧಿಕೃತ ಷೇರು ಬಂಡವಾಳವನ್ನು ರೂ. ೬೫೦ ಕೋಟಿ. ರೂ ಇಕ್ವಿಟಿ ಷೇರುಗಳನ್ನು - ಬ್ಯಾಂಕ್ ಆಫ್ ಪಾವತಿಸಲಾದ ಷೇರು ಬಂಡವಾಳ ಹೇಳಿದರು. ಹೆಚ್.ಡಿ.ಎಫ್.ಸಿ ಗ್ರೂಪ್ ಬ್ಯಾಂಕ್ ಷೇರುಗಳ ೨೧,೩೪% ಹೊಂದಿದೆ ಮತ್ತು ಷೇರುಗಳ ಬಗ್ಗೆ ೧೮,೫೮% (ಬ್ಯಾಂಕಿನ ಅಮೆರಿಕನ್ ಡೆಪಾಸಿಟರಿ ಷೇರುಗಳನ್ನು (ಜಾಹೀರಾತುಗಳನ್ನು) ಮತ್ತು ಜಾಗತಿಕ ಡಿಪಾಸಿಟರಿ ರಶೀದಿಗಳು (ಜಿ.ಡಿ.ಆರ್) ತೊಂದರೆಗಳು ಸಂಬಂಧಿಸಿದಂತೆ ಜಾಹೀರಾತುಗಳನ್ನು / ಜಿಡಿಆರ್ ಭಂಡಾರಗಳು ನಡೆಯುತ್ತದೆ. ಷೇರುಗಳ ೩೨.೦೪% ವಿದೇಶಿ ಸಾಂಸ್ಥಿಕ ಹೂಡಿಕೆ (ಎಫ್.ಐ.ಐ) ಮತ್ತು ಬ್ಯಾಂಕ್ ನಡೆಯುತ್ತದೆ ೪,೭೪,೪೪೩ ಷೇರುದಾರರು ಹೊಂದಿದೆ.
ತಂತ್ರಜ್ಞಾನ
ಹೆಚ್.ಡಿ.ಎಫ್.ಸಿ ಬ್ಯಾಂಕ್ ಮಾಹಿತಿ ತಂತ್ರಜ್ಞಾನ ಮತ್ತು ಸಂವಹನ ವ್ಯವಸ್ಥೆಗಳು ಪರಿಭಾಷೆಯಲ್ಲಿ ಅತ್ಯಂತ ಸ್ವಯಂಚಾಲಿತ ಪರಿಸರದಲ್ಲಿ ಕಾರ್ಯನಿರ್ವಹಿಸುತ್ತದೆ. ಎಲ್ಲಾ ಬ್ಯಾಂಕಿನ ಶಾಖೆಗಳನ್ನು ತನ್ನ ಗ್ರಾಹಕರಿಗೆ ವೇಗದ ಹಣ ವರ್ಗಾವಣೆ ಸೌಲಭ್ಯಗಳನ್ನು ನೀಡಲು ಬ್ಯಾಂಕ್ ಶಕ್ತಗೊಳಿಸುತ್ತದೆ ಆನ್ಲೈನ್ ಸಂಪರ್ಕ ಹೊಂದಿರುತ್ತವೆ. ಬಹು ಶಾಖೆ ಪ್ರವೇಶ ಶಾಖಾ ಜಾಲವನ್ನು ಮತ್ತು ಸ್ವಯಂಚಾಲಿತ ಟೆಲ್ಲರ್ ಯಂತ್ರ (ಎ.ಟಿ.ಎಂ) ಮೂಲಕ ಚಿಲ್ಲರೆ ಗ್ರಾಹಕರಿಗೆ ಒದಗಿಸಲಾಗಿದೆ.ಬ್ಯಾಂಕ್ ವಿಶ್ವದರ್ಜೆಯ ಬ್ಯಾಂಕ್ ಮೂಲಭೂತ ನಿರ್ಮಿಸಲು ಅಂತರರಾಷ್ಟ್ರೀಯವಾಗಿ ಲಭ್ಯವಿದ್ದು ಅತ್ಯುತ್ತಮ.ತಂತ್ರಜ್ಞಾನ ಪಡೆಯಲು ಗಣನೀಯ ಪ್ರಯತ್ನಗಳನ್ನು ಮತ್ತು ಹೂಡಿಕೆ ಮಾಡಿತು. ಕೋರ್ ಬ್ಯಾಂಕಿಂಗ್ ತಂತ್ರಾಂಶ ಪರಿಭಾಷೆಯಲ್ಲಿ, ಕಾರ್ಪೊರೇಟ್ ಬ್ಯಾಂಕಿಂಗ್ ವ್ಯವಹಾರ ಮೂಲಕ ರಿಟೇಲ್ ಬ್ಯಾಂಕಿಂಗ್ ವ್ಯಾಪಾರ, ಎರಡೂ ಐ-ಫ್ಲೆಕ್ಸ್ ಸಲ್ಯೂಷನ್ಸ್ ಲಿಮಿಟೆಡ್ ನಿಂದ ವ್ಯವಸ್ಥೆಗಳು, ಮುಕ್ತ ಮತ್ತು ವೆಬ್ ಶಕ್ತಗೊಂಡ ಹಾಗೆಯೇ, ಮೂಲಕ ಬೆಂಬಲಿತವಾಗಿದೆ.ಬ್ಯಾಂಕ್ ತನ್ನ ಪ್ರಮುಖ ಗುರಿಗಳ ಒಂದು ತಂತ್ರಜ್ಞಾನದ ತನ್ನ ನಿಶ್ಚಿತಾರ್ಥದ ಮತ್ತು ಇಂಟರ್ನೆಟ್ ಆದ್ಯತೆ ಮತ್ತು ಈಗಾಗಲೇ ತನ್ನ ಅಗ್ರ ವಹಿವಾಟಾದ ವೆಬ್ ಅನುವು ಗಮನಾರ್ಹ ಪ್ರಗತಿ ಸಾಧಿಸಿತು.
ಪ್ರಶಸ್ತಿಗಳು ಮತ್ತು ಮಾನ್ಯತೆಗಳು
ತನ್ನ ವ್ಯವಹಾರಗಳನ್ನು ಪ್ರತಿ, ಬ್ಯಾಂಕ್ ಸ್ಪರ್ಧಾತ್ಮಕ ಉಪಯೋಗಗಳನ್ನು ಸೃಷ್ಟಿಸುತ್ತವೆ ಮತ್ತು ಮಾರುಕಟ್ಟೆ ಪಾಲನ್ನು ನಿರ್ಮಿಸಲು ಅದರ ಮಾರುಕಟ್ಟೆ ಸ್ಥಾನವನ್ನು, ಪರಿಣತಿ ಮತ್ತು ತಂತ್ರಜ್ಞಾನ ಸನ್ನೆ ಯಶಸ್ವಿಯಾದರು.ಅತ್ಯುತ್ತಮ ಬ್ಯಾಂಕಿಂಗ್ ಪ್ರದರ್ಶನಕ್ಕಾಗಿ ಭಾರತದ ೨೦೧೬ ರಲ್ಲಿ ಜಾಗತಿಕ ಬ್ರಾಂಡ್ಸ್ ಮ್ಯಾಗಜೀನ್ ಪ್ರಶಸ್ತಿ. ಅತ್ಯುತ್ತಮ ನಬಾರ್ಡ್ ಮೂಲಕ ಖಾಸಗಿ ವಲಯದ ಬ್ಯಾಂಕ್ ನಡುವೆ ಮೈಕ್ರೋಫೈನಾನ್ಸ್ ಶಾಖೆ ಪ್ರದರ್ಶನ, ೨೦೧೬ ಪ್ರಶಸ್ತಿ ಮೈಕ್ರೋಫೈನಾನ್ಸ್ ಅತ್ಯುತ್ತಮ ಅಭಿನಯಕ್ಕಾಗಿ ಕೆಪಿಎಂಜಿ ಭಾರತದ ಉತ್ತಮ ಬ್ಯಾಂಕ್ ವರ್ಷ ಮತ್ತು ಉತ್ತಮ ಡಿಜಿಟಲ್ ಬ್ಯಾಂಕಿಂಗ್ ಉಪಕ್ರಮವು ಪ್ರಶಸ್ತಿ ೨೦೧೬ ಅಧ್ಯಯನ. ಎ. ಐ.ಎಂ.ಎ ಭಾರತ ಪ್ರಶಸ್ತಿಗಳು ವ್ಯವಸ್ಥಾಪಕ ವರ್ಷ- ೨೦೧೫ ಬಿಸಿನೆಸ್ ಲೀಡರ್ ಆದಿತ್ಯ ಪುರಿ ಸತತ ಮೂರನೇ ವರ್ಷ ಭಾರತದಲ್ಲಿ ಬ್ರ್ಯಾಂಡ್ಜ಼್ ರಾಂಕಿಂಗ್ಸ್ ಸೆನ್ಸೆಕ್ಸ್ ಬ್ರಾಂಡ್ ಏಷ್ಯಾದ ಶ್ರೇಷ್ಠ ಕಂಪನಿಗಳು ಹಣಕಾಸು ಏಷ್ಯಾದ ಸಮೀಕ್ಷೆಯಲ್ಲಿ ೨೦೧೫ ಅತ್ಯುತ್ತಮ ನಿರ್ವಹಿಸುತ್ತಿದ್ದ ಸಾರ್ವಜನಿಕ ಕಂಪನಿ - ಭಾರತ ಬ್ಯಾರನ್ ವಿಶ್ವ ೩೦ ಅತ್ಯುತ್ತಮ ಸಿ.ಇ.ಒಗಳು - ಆದಿತ್ಯ ಪುರಿ ನೇರ ಪ್ರಕ್ರಿಯೆಗೆ ದರಗಳ ಮೂಲಕ ಜೆ.ಪಿ. ಮಾರ್ಗ ಗುಣಮಟ್ಟ ಮನ್ನಣೆ ಪ್ರಶಸ್ತಿ.
ಉಲ್ಲೇಖಗಳು
ವರ್ಗ:ಕ್ರೈಸ್ಟ್ ವಿಶ್ವವಿದ್ಯಾಲಯ ವಿಕಿಪೀಡಿಯ ಶಿಕ್ಷಣ ಯೋಜನೆ-೨೦೧೭-೧೮
ಮೇಡನ್ಸ್ ಹೋಟೆಲ್, ದೆಹಲಿ
ಮೇಡನ್ಸ್ ಹೋಟೆಲ್, ದೆಹಲಿಯನ್ನು, ಒಬೆರಾಯ್ ಮೇಡನ್ಸ್ ಹೋಟೆಲ್, ಮತ್ತು ಮೂಲತಃ ಮೇಡನ್ ನ ಮೆಟ್ರೋಪಾಲಿಟನ್ ಹೋಟೆಲ್, ದೆಹಲಿ, ಭಾರತ ಸಿವಿಲ್ ಲೈನ್ಸ್ ವಿಭಾಗದಲ್ಲಿ ಪಾರಂಪರಿಕ ಹೊಟೆಲ್ ಆಗಿದೆ. ಇದನ್ನು 1903 ರಲ್ಲಿ ಉದ್ಘಾಟಿಸಲಾಯಿತು, ಮತ್ತು ಇದು ದೆಹಲಿಯಲ್ಲಿ ಮೊದಲ ಆಧುನಿಕ ಹೋಟೆಲ್ ಆಗಿದ್ದು, ಮತ್ತು ಸಿವಿಲ್ ಲೈನ್ಸ್ನಲ್ಲಿ ನೆಲೆಗೊಂಡಿದೆ. ಎಲ್ಲಾ ಯುರೋಪಿಯನ್ ಶೈಲಿಯ ಹೋಟೆಲ್ಗಳು ನೆಲೆಗೊಂಡಿರುವ ಜಾಗ ಈ ಸಿವಿಲ್ ಲೈನ್ಸ್ ಆಗಿದೆ ಮತ್ತು ಬ್ರಿಟಿಷ್ ಆಡಳಿತದ ಅಧಿಕಾರಿಗಳು ಉಳಿದಉಕೊಳ್ಳುತ್ತಿದ್ದ ಜಾಗವಾಗಿದೆ.
ಇತಿಹಾಸ
ಮೂಲ ಹೋಟೆಲ್ (ಮೆಟ್ರೋಪಾಲಿಟನ್ ಹೋಟೆಲ್) ಜಂಟಿಯಾಗಿ ಇಬ್ಬರು ಆಂಗ್ಲರು ನಡೆಸುತ್ತಿದ್ದರು, ಅವರೇ ಮೇಡನ್ ಸಹೋದರರು, ನಂತರ 1894 ರಿಂದ, ಮತ್ತು 1902 ರ ನಂತರದಿಂದ ಇಬ್ಬರಲ್ಲಿ ಒಬ್ಬರಾದ, ಜೆ ಮೇಡನ್, ತನ್ನ ಪ್ರಸ್ತುತ ಸ್ಥಳದಲ್ಲಿ ಹೋಟೆಲ್ ನಡೆಸುತ್ತಿದ್ದರು.ಮತ್ತು 20 ನೇ ಶತಮಾನದ ಆರಂಭದಲ್ಲಿ, ಹೋಟೆಲ್ ವ್ಯಾಪಕವಾಗಿ ಬೆಳೆದು ದೆಹಲಿಯಲ್ಲಿ ಅತ್ಯುತ್ತಮ ಹೋಟೆಲ್ ವೆಂದು ಪರಿಗಣಿಸಲಾಗಿದೆ. ಭಾರತದ ಚಕ್ರವರ್ತಿ ಎಂದು ಎಡ್ವರ್ಡ್ ವಿ ಪಟ್ಟಾಭಿಷೇಕ ಆಚರಿಸಲು ಲಾರ್ಡ್ ಕರ್ಜನ್ ಹಿಡಿತದಲ್ಲಿದ್ದ 1903 ಪಟ್ಟಾಭಿಷೇಕದ ದರ್ಬಾರಿನಲ್ಲಿ ಸಮಯದಲ್ಲಿ, ಮೆಟ್ರೊಪಾಲಿಟನ್ ಹೋಟೆಲ್ ಅತ್ಯಂತ ಬೇಡಿಕೆಯಲ್ಲಿದ್ದ ಹೋಟೆಲ್ ಆಗಿದ್ದು, ಇಲ್ಲಿನ ಸೌಕರ್ಯಗಳು ಮತ್ತು ಅತ್ಯಂತ ದುಬಾರಿ ಬೇಡಿಕೆಯ ಹೋಟೆಲ್ ಆಗಿತ್ತು. ಹೋಟೆಲ್ 200 ಮೀಟರ್ ದೂರ ಸಿವಿಲ್ ಲೈನ್ಸ್ ಮೆಟ್ರೋ ನಿಲ್ದಾಣದಿಂದ ಇದೆ. ಇದು ದಹಲಿಯ ಕೇಂದ್ರದಲ್ಲಿ ಇದೆ. ಇದರ ವಾಸ್ತುಶಿಲ್ಪವು ಹಳೆಯ, ಮಹತ್ವಪೂರ್ಣವಾದ ಯುರೋಪಿಯನ್ ಸಂಪ್ರದಾಯದ ಪುರಾವೆಯನ್ನು ಹೊಂದಿದೆ. ಇಂದು ಒಬೆರಾಯ್ ಹೊಟೇಲ್ ಹಾಗೂ ರೆಸಾರ್ಟ್ಗಳು ಸರಣಿ ಭಾಗವಾಗಿದೆ.
ಸವಲತ್ತುಗಳು
ಈ ಹೋಟೆಲ್ ತನ್ನ ಗ್ರಾಹಕರಿಗೆ ಒಂದು ಪ್ರಯಾಣ ಸಂಬಂಧಿಸಿದ ಕಾರ್ಯಕ್ರಮಕ್ಕಾಗಿ ಊಟದ, ವಸತಿ, ಸಭೆಗಳು ಮತ್ತು ಸಮಾರಂಭಗಳಿಗಾಗಿ ವಿಶೇಷ ಪ್ರದೇಶಗಳನ್ನು ಮತ್ತು ಡಿಸ್ಕವರ್ ದೆಹಲಿ ಹೊಂದಿದೆ. ಗ್ರದೆನ್ ಟೆರೇಸ್, ಕರ್ಜನ್ ರೂಮ್ ಮತ್ತು ಕ್ಯಾವಲ್ರಿ ಬಾರ್ ಹೋಟೆಲ್ ಊಟದ ಪ್ರದೇಶಗಳು ಮತ್ತು ರೆಸ್ಟೋರೆಂಟ್ ಇವೆ. ಮೇಡನ್ಸ್ ಹೋಟೆಲ್ 55 ಐಷಾರಾಮಿ ಸುಟೆಗಳು ಮತ್ತು ಕೊಠಡಿಗಳು ಹೊಂದಿದೆ. ಎಲ್ಲಾ ಕೊಠಡಿಗಳು ಮತ್ತು ಕೋಣೆಗಳು ಮಿನಿ ಬಾರ್, ಚಹಾ-ಕಾಫಿ ತಯಾರಕ ಮಾಚೀನೆಗಳು, ಎಲ್ಸಿಡಿ ಟಿವಿಗಳು, ಉಪಗ್ರಹ ಚಾನಲ್, ವೈಯಕ್ತಿಕ ಕೊಠಡಿ ಸೇಫ್ ಲೊಕ್ಕೇರ್ಗಳು, ಹೇರ್ ಡ್ರೈಯರ್, ನಿಸ್ತಂತು ಹೆಚ್ಚಿನ ವೇಗದ ಇಂಟರ್ನೆಟ್ ಮತ್ತು ನೇರ ಡಯಲ್ ದೂರವಾಣಿಗಳು ರೀತಿಯ ಸೌಲಭ್ಯಗಳನ್ನು ಕೇಂದ್ರೀಯ ಹವಾನಿಯಂತ್ರಿತ ಇವೆ. ಇದರ ಇನ್ಸಿತೇ ಸೌಲಭ್ಯಗಳನ್ನು ಕಾರು ವಿನಂತಿಯನ್ನು ವರ್ಗಾವಣೆ, ವೈದ್ಯರ ಕರೆ ಸೇರಿವೆ, ಆನ್ ಸೈಟ್ ಪಾರ್ಕಿಂಗ್, ಪರಿಚಾರಕ ಪಾರ್ಕಿಂಗ್, ಜಿಮ್ ಪ್ರವೇಶ, ಈಜುಕೊಳ ಪ್ರವೇಶ ವಿಭಿನ್ನವಾಗಿ ಅಂಗವಿಕಲರಲ್ಲಿ, ಕರೆನ್ಸಿ ವಿನಿಮಯ, ಪೋರ್ಟರ್ ನೆರವು ಮತ್ತು ಲಗೇಜ್ ಕೊಠಡಿ ಸೌಲಭ್ಯಗಳು ಒಳಗೊಂಡಿದೆ.
ಉಲ್ಲೇಖಗಳು
ವರ್ಗ:ಉದ್ಯಮ
ಕರ್ನಾಟಕ ಲಿಂಗಾಯತ ಶಿಕ್ಷಣ (ಕೆಎಲ್‌ಇ) ಸೊಸೈಟಿ
ಇತಿಹಾಸ
thumb|300px|right|KLE hospital
ಶಿಶುವಿಹಾರದಿಂದ ಸ್ನಾತಕೋತ್ತರದವರೆಗೆ
thumb|320px|right|ಕೆ.ಎಲ್.ಇ. ವೈದ್ಯಕೀಯ ಕಾಲೇಜು (KLE MC) ಕಲಾ, ವಾಣಿಜ್ಯ, ವಿಜ್ಞಾನ, ತಂತ್ರಜ್ಞಾನ, ವೈದ್ಯಕೀಯ, ದಂತ ವೈದ್ಯಕೀಯ, ನರ್ಸಿಂಗ್, ಕಾನೂನು, ಹೋಟೆಲ್ ನಿರ್ವಹಣೆ, ವ್ಯವಸ್ಥಾಪನಾ ಅಧ್ಯಯನ, ಶಿಕ್ಷಣ ಮಹಾವಿದ್ಯಾಲಯ, ಕೃಷಿ ವಿಜ್ಞಾನ ಕೇಂದ್ರ... ಹೀಗೆ ಹಲವು ಅಂಗ ಸಂಸ್ಥೆಗಳು ಕೆಎಲ್‌ಇ ಸಂಸ್ಥೆಯ ಕಿರಣದಲ್ಲಿ ಅರಳುತ್ತಿವೆ. ಶೈಕ್ಷಣಿಕವಾಗಿ ಹಿಂದುಳಿದ ಚಿಕ್ಕೋಡಿ, ಅಥಣಿ, ಸವದತ್ತಿ, ನಿಪ್ಪಾಣಿ ಮೊದಲಾದ ಸ್ಥಳಗಳಲ್ಲಿ ಪ್ರೌಢಶಾಲೆ, ಕಾಲೇಜುಗಳನ್ನು ಸ್ಥಾಪಿಸಿದೆ. ಬೆಳಗಾವಿಯಲ್ಲಿ ಪ್ರಭಾಕರ ಕೋರೆ ವೈದ್ಯಕೀಯ ಮತ್ತು ಸಂಶೋಧನಾ ಆಸ್ಪತ್ರೆ ನಿರ್ಮಿಸಿ ಉತ್ತರ ಕರ್ನಾಟಕದ ಜನರಿಗೆ ಅತ್ಯಾಧುನಿಕ ವೈದ್ಯಕೀಯ ಸೇವಾ ಸೌಲಭ್ಯಗಳನ್ನು ಒದಗಿಸುತ್ತಿದೆ.
ಉಲ್ಲೇಖ
ವರ್ಗ:ಶೈಕ್ಷಣಿಕ ಸಂಸ್ಥೆಗಳು ವರ್ಗ:ಶಿಕ್ಷಣ ವರ್ಗ:ಶಿಕ್ಷಣ ಸಂಸ್ಥೆಗಳು
ಮತ್ಸ್ಯೇಂದ್ರನಾಥ
Matsyendra, Matsyendranātha, Macchindranāth ಅಥವಾ Mīnanātha (10 ನೇ ಶತಮಾನ) ಇವರು ಬೌದ್ಧ ಮತ್ತು ಹಿಂದೂ ಸಂಪ್ರದಾಯಗಳ ಸಂತ ಮತ್ತು ಯೋಗಿ. ಅವರನ್ನು ಸಾಂಪ್ರದಾಯಿಕವಾಗಿ ಹಠ ಯೋಗದ ಪುನರುಜ್ಜೀವನಕಾರ ಮತ್ತು ಅದರ ಕೆಲವು ಆರಂಭಿಕ ಗ್ರಂಥಗಳ ಲೇಖಕ ಎಂದು ಪರಿಗಣಿಸಲಾಗಿದೆ. ಶಿವನಿಂದ ಬೋಧನೆಗಳನ್ನು ಪಡೆದ ಅವರು ನಾಥ ಸಂಪ್ರದಾಯದ ಸ್ಥಾಪಕರಾಗಿಯೂ ಕಾಣುತ್ತಾರೆ. ಅವರು ವಿಶೇಷವಾಗಿ ಕೌಲಾ ಶೈವ ಧರ್ಮದೊಂದಿಗೆ ಸಂಬಂಧ ಹೊಂದಿದ್ದಾರೆ. ಅವರು ಎಂಭತ್ತನಾಲ್ಕು ಮಹಾಸಿದ್ಧರಲ್ಲಿ ಒಬ್ಬರಾಗಿದ್ದಾರೆ ಮತ್ತು ಆರಂಭಿಕ ಹಠಯೋಗದ ಮತ್ತೊಂದು ಪ್ರಮುಖ ವ್ಯಕ್ತಿಯಾಗಿರುವ ಗೋರಕ್ಷನಾಥನ ಗುರು ಎಂದು ಪರಿಗಣಿಸಲ್ಪಟ್ಟಿದ್ದಾರೆ. ಅವರನ್ನು ಹಿಂದೂಗಳು ಮತ್ತು ಬೌದ್ಧರು ಪೂಜಿಸುತ್ತಾರೆ ಮತ್ತು ಕೆಲವೊಮ್ಮೆ ಅವಲೋಕಿತೇಶ್ವರರ ಅವತಾರವೆಂದು ಪರಿಗಣಿಸಲಾಗುತ್ತದೆ.
ಆರಂಭಿಕ ಜೀವನ
ಮತ್ಸ್ಯೇಂದ್ರ ನಾಥರ ಜೀವನದ ಬಗ್ಗೆ ಸ್ವಲ್ಪ ಮಾತ್ರ ತಿಳಿದಿದೆ. ಅವರನ್ನು ಮೀನನಾಥ ಎಂದೂ ಕರೆಯಲಾಗುತ್ತದೆ ಮತ್ತು ಅವರು ಲುಯಿ-ಪಾ ಜೊತೆಗೂ ಸಂಬಂಧ ಹೊಂದಿದ್ದಾರೆ. ಅವರೆಲ್ಲರ ಹೆಸರುಗಳನ್ನೂ "ಮೀನಿನ ಒಡೆಯ" ( 'Lord of the Fishes') ಎಂದು ಅನುವಾದಿಸುತ್ತಾರೆ. ಅವರ ಜನ್ಮಸ್ಥಳವನ್ನು ವಿವರಿಸುವಲ್ಲಿ ದಂತಕಥೆಗಳು ಬದಲಾಗುತ್ತವೆ. ಎರಡು ಟಿಬೆಟಿಯನ್ ಕೃತಿಗಳ ಆಧಾರದ ಮೇಲೆ ಗೈಸೆಪೆ ಟುಸಿ ಹೇಳುತ್ತಾರೆ - ಸಿದ್ಧ ( Wylie ) ಮತ್ತು ತಾರಾನಾಥ ನ ( "ಏಳು ಟ್ರಾನ್ಸ್ಮಿಷನ್ ಹೊಂದಿರುವ" Wylie  ) - ಟಿಬೆಟ್‌ನಲ್ಲಿ ಅವಲೋಕಿತೇಶ್ವರರ ಅವತಾರವಾಗಿ ಕಾಣುವ ಮತ್ಸ್ಯೇಂದ್ರನಾಥ್, ಕಾಮರೂಪದ ಮೀನುಗಾರರಾಗಿದ್ದರು. ಕೇರಳದ ತ್ರಿಕ್ಕಣ್ಣಡ್ ತ್ರ್ಯಂಬಕೇಶ್ವರ ದೇವಸ್ಥಾನದ ಎದುರು ಮೀನುಗಾರ ಸಮುದಾಯ ಅವರನ್ನು ಪತ್ತೆ ಮಾಡಿತು. ಇತರ ಮೂಲಗಳು ಅವನ ಜನ್ಮಸ್ಥಳವನ್ನು ಉತ್ತರ ಬಂಗಾಳವೆಂದು ನೀಡುತ್ತವೆ. ಮಾಚಿಂದ್ರನಾಥ ರಥ ಜಾತ್ರೆಯ ನೆಲೆಯಾದ ಬುಂಗ್ಮತಿಯ ಪ್ರಾಚೀನ ನೆವಾರಿ ವಸಾಹತು ಪ್ರದೇಶದಲ್ಲಿ ನೇಪಾಳದಲ್ಲಿ ದೊರೆತ ಶಾಸನಗಳ ಪ್ರಕಾರ, ಅವರ ದೇವಾಲಯವನ್ನು ಭಾರತದ ಅಸ್ಸಾಂನಿಂದ ತರಲಾಯಿತು. ಅವರನ್ನು ಇಪ್ಪತ್ನಾಲ್ಕು ಕಪಾಲಿಕಾ ಸಿದ್ಧರಲ್ಲಿ ಒಬ್ಬರು ಎಂದು ಶಬರತಂತ್ರದಲ್ಲಿ ಉಲ್ಲೇಖಿಸಲಾಗಿದೆ.
ದಂತಕಥೆ
ದಂತಕಥೆಗಳು ಹೇಳುವಂತೆ ಮತ್ಸೇಂದ್ರ ಹುಟ್ಟಿದ್ದು ದೋಷದಿಂದ ಕೂಡಿದ ನಕ್ಷತ್ರದ ಅಡಿಯಲ್ಲಿ. ಇದರಿಂದಾಗಿ ಅವನ ಹೆತ್ತವರು ಮಗುವನ್ನು ಸಮುದ್ರಕ್ಕೆ ಎಸೆಯಬೇಕಾಯಿತು. ಅಲ್ಲಿದ್ದ ಮೀನು ಮಗುವನ್ನು ನುಂಗಿತು. ಆ ಮೀನಿನ ಹೊಟ್ಟೆಯಲ್ಲಿಯೇ ಆ ಮಗುವು ಅನೆಕ ವರ್ಷಗಳ ಕಾಲ ಬದುಕಿತು. ಒಮ್ಮೆ ಆ ಮೀನು ಸಮುದ್ರದ ಆಳಕ್ಕೆ ಈಜುತ್ತಾ ಸಾಗಿತು. ಅಲ್ಲಿ ಶಿವನು ತನ್ನ ಪತ್ನಿ ಪಾರ್ವತಿಗೆ ಯೋಗದ ರಹಸ್ಯಗಳನ್ನು ಉಪದೇಶಿಸುತ್ತಿದ್ದನು. ಯೋಗದ ರಹಸ್ಯಗಳನ್ನು ಕೇಳಿದ ನಂತರ, ಮತ್ಸ್ಯೇಂದ್ರ ಮೀನಿನ ಹೊಟ್ಟೆಯೊಳಗೆ ಯೋಗ ಸಾಧನೆಯನ್ನು ಅಭ್ಯಾಸ ಮಾಡಲು ಪ್ರಾರಂಭಿಸಿದ. ಹನ್ನೆರಡು ವರ್ಷಗಳ ನಂತರ ಅವರು ಅಂತಿಮವಾಗಿ ಪ್ರಬುದ್ಧ ಸಿದ್ಧರಾಗಿ ಹೊರಹೊಮ್ಮಿದರು. ಇದನ್ನು ಸಾಮಾನ್ಯವಾಗಿ 'ಲಾರ್ಡ್ ಆಫ್ ದಿ ಫಿಶ್ಸ್' ಅಥವಾ 'ಅವನು ಯಾರ ಭಗವಂತ ಮೀನುಗಳ ಲಾರ್ಡ್' ಎಂಬ ಹೆಸರಿನ ಮೂಲವಾಗಿ ನೀಡಲಾಗುತ್ತದೆ. ದಂತಕಥೆಯ ಇತರ ಆವೃತ್ತಿಗಳೂ ಅಸ್ತಿತ್ವದಲ್ಲಿವೆ, ಅದರಲ್ಲಿ ಮತ್ಸ್ಯೇಂದ್ರನು ಮೀನಿನಂತೆ ಜನಿಸಿದನು ಮತ್ತು ಶಿವನಿಂದ ಸಿದ್ಧನಾಗಿ ಮಾರ್ಪಟ್ಟನು. ಕಥೆಯ ಟಿಬೆಟಿಯನ್ ಚಿತ್ರಣಗಳು ಮೀನಾ ಎಂಬ ಮೀನುಗಾರ ಬಂಗಾಳಕೊಲ್ಲಿಯಲ್ಲಿ ಕೆಲಸ ಮಾಡುವಾಗ ಮೀನುಗಳು ಅವನನ್ನು ನುಂಗಿ ಅನಂತರ ಸಿದ್ಧನಾಗಿ ಬದಲಾದನೆಂದು ಹೇಳುತ್ತವೆ. ಕೆಲವು ವಿದ್ವಾಂಸರು ಈ ದಂತಕಥೆ ಮತ್ತು ಜೋನ್ನಾ ಮತ್ತು ತಿಮಿಂಗಿಲದ ಬೈಬಲ್ ಕಥೆಯ ನಡುವೆ ಸಮಾನಾಂತರತೆಯನ್ನು ಗುರುತಿಸುತ್ತಾರೆ.
ಮತ್ತೊಂದು ದಂತಕಥೆಯ ಪ್ರಕಾರ, ಗೋರಕ್ಷನಾಥ್ ನೇಪಾಳದ ಪಟಾನ್ ಗೆ ಭೇಟಿ ನೀಡಿದಾಗ, ಅವರು ಕೇಳಿದರೂ ಕೂಡ ಸ್ಥಳೀಯರು ಅವರಿಗೆ ಯಾವುದೇ ಭಿಕ್ಷೆ ನೀಡದ ಕಾರಣ ಅವರು ಕೋಪಗೊಂಡ ನಂತರ ಪಟಾನ್ ನ ಎಲ್ಲಾ ಮಳೆ ಸುರಿಸುವ ಸರ್ಪಗಳನ್ನು ಸೆರೆಹಿಡಿದು, ಧ್ಯಾನ ಮಾಡಲು ಪ್ರಾರಂಭಿಸಿದರು. ಪರಿಣಾಮವಾಗಿ, ಪಟಾನ್ ದೀರ್ಘಕಾಲದವರೆಗೆ ಬರಗಾಲವನ್ನು ಎದುರಿಸಬೇಕಾಯಿತು. ಪಟಾನ್ ರಾಜನು ತನ್ನ ಸಲಹೆಗಾರರ ಸಲಹೆಯ ಮೇರೆಗೆ ಗೋರಕ್ಷನಾಥನ ಗುರು ಮತ್ಸ್ಯೇಂದ್ರನಾಥನನ್ನು ಪಟಾನಿಗೆ ಆಹ್ವಾನಿಸಿದನು. ಗೋರಕ್ಷನಾಥ್ ತನ್ನ ಗುರುಗಳು ಪಟಾನ್‌ನಲ್ಲಿದ್ದಾರೆಂದು ತಿಳಿದಾಗ, ಮಳೆ ಸುರಿಸುವ ಸರ್ಪಗಳನ್ನೆಲ್ಲ ಬಿಡುಗಡೆ ಮಾಡಿ ಅವರನ್ನು ನೋಡಲು ಹೋದನು. ಮಳೆ ಸುರಿಸುವ ಸರ್ಪಗಳನ್ನು ಮುಕ್ತಗೊಳಿಸಿದ ತಕ್ಷಣ, ಪಟಾನ್ ನಲ್ಲಿ ಪ್ರತಿವರ್ಷದಂತೆ ಸಾಕಷ್ಟು ಮಳೆಯಾಗುತ್ತದೆ. ಆ ದಿನದ ನಂತರ, ಪಟಾನ್‌ನ ಸ್ಥಳೀಯರು ಮತ್ಸ್ಯೇಂದ್ರನಾಥರನ್ನು ಮಳೆಯ ದೇವರು ಎಂದು ಪೂಜಿಸಿದರು.
ಮತ್ತೊಂದು ದಂತಕಥೆ ಹೇಳುತ್ತಾರೆ, ಬ್ರಹ್ಮನ ವೀರ್ಯವು ಭೂಮಿಯ ಮೇಲೆ ವಿವಿಧ ಸಂತರು ಮತ್ತು ಪ್ರವಾದಿಗಳ ಜನನಕ್ಕೆ ಕಾರಣವಾಗಿದೆ. ಬ್ರಹ್ಮ ವೀರ್ಯವು ಮನುಷ್ಯರಿಗಿಂತ ಭಿನ್ನವಾಗಿದೆ. ಇದು ಯಾವುದೇ ಜೀವರಾಶಿಯನ್ನು ಫಲವತ್ತಾಗಿಸುತ್ತದೆ ಮತ್ತು ತನ್ನಲ್ಲಿ ಅತ್ಯಂತ ಮಹತ್ವದ ತತ್ವಗಳು ಮತ್ತು ನೈತಿಕ ಮೌಲ್ಯಗಳನ್ನು ಒಯ್ಯುತ್ತದೆ ಎಂದು ಹೇಳಲಾಗಿದೆ. ಇದು ಕಲಿಯುಗದ ಆರಂಭದಲ್ಲಿ ಭೂಮಿಯ ವಿವಿಧ ಭಾಗಗಳಲ್ಲಿ ಬಿದ್ದಿತು.
ಸರ್ವೋತ್ತಮ ದೇವತೆ ಬ್ರಹ್ಮನು ಭೂಮಿಯ ಮೇಲೆ ನೈತಿಕ ಮೌಲ್ಯಗಳನ್ನು ಹರಡಲು ಹೀಗೆ ನಿರ್ಧರಿಸಲಾಯಿತು. ಆ ವೀರ್ಯವು ಮೀನಿನ ಬಾಯಿಗೆ ಬಿದ್ದು ಅದು ಗರ್ಭಿಣಿಯಾಯಿತು. ಒಳಗೆ ಮೀನು ಮತ್ತು ಮೊಟ್ಟೆ ಏಕಾಂತ ಸ್ಥಳಕ್ಕೆ ತಲುಪಿತು, ಅಲ್ಲಿ ಭಗವಾನ್ ಶಂಕರ ಸೃಷ್ಟಿಯ ತತ್ವಗಳನ್ನು ತಾಯಿ ಪಾರ್ವತಿಗೆ ಕಲಿಸುತ್ತಿದ್ದರು. ಪಾರ್ವತಿ ಶಂಕರನನ್ನು "ಎಲ್ಲಾ ಮಾಯಾ ಸೃಷ್ಟಿಯ ಆಧಾರವೇನು?" ಎಂದು ಕೇಳಿದಾಗ, ಮೊಟ್ಟೆಯಿಂದ "ಬ್ರಹ್ಮ ತತ್ವ" ಅಥವಾ "ದೇವರ ಅಂಶ" ಎಂಬ ಉತ್ತರ ಬಂದಿತು. ಸರಿಯಾದ ಉತ್ತರದಿಂದ ಅಚ್ಚರಿಗೊಂಡ ಭಗವಾನ್ ಶಂಕರನು ನೀರನ್ನು ನೋಡತೊಡಗಿದನು, ಮತ್ತು ಅವನು ಮೊಟ್ಟೆಯೊಳಗಿರುವ ಮಗುವನ್ನು ನೋಡಿದನು. ಅವನು ತಕ್ಷಣ ಮಗುವನ್ನು "ಕವಿ ನಾರಾಯಣ್" ಎಂದು ಗುರುತಿಸಿದರು, ಇದು ಮಹಾವಿಷ್ಣುವಿನ ಕಾವ್ಯಾತ್ಮಕ ಅವತಾರವಾಗಿದೆ. ನಂತರ ಅವನು ಮಗುವನ್ನು ಆಶೀರ್ವದಿಸಿದನು ಮತ್ತು ಅವನು 12 ವರ್ಷ ವಯಸ್ಸಿನವನಾಗಿದ್ದಾಗ ಅವನಿಗೆ ಉಪದೇಶವನ್ನು ನೀಡುವುದಾಗಿ ಹೇಳಿದನು.
ಕಾಲಕ್ರಮೇಣ, ಮಹಾರಾಷ್ಟ್ರದ ಸಮುದ್ರದ ತೀರಕ್ಕೆ ಬಂದ ಆ ಮೀನನ್ನು ಹಿಡಿಯಲಾಯಿತು.ಮಕ್ಕಳಿಲ್ಲದ ಮೀನುಗಾರ ದಂಪತಿಗಳು ಮೊಟ್ಟೆಯನ್ನು ಕೊಕ್ಕರೆಗಳು ಕುಕ್ಕುವುದನ್ನು ನೋಡಿದರು. ಮೊಟ್ಟೆ ಬಿರುಕು ಬಿಟ್ಟ ಕೂಡಲೇ ಮಗು ಜೋರಾಗಿ ಅಳುತ್ತಾ ಹೊರಬಂದಿತು. ಆಗ ಮೀನುಗಾರನು ಈ ಪವಾಡವನ್ನು ಕಂಡು ಬೆರಗುಗೊಂಡನು ಮತ್ತು ಮನಸ್ಸಿನಲ್ಲಿ ಸಹಾನುಭೂತಿಯಿಂದ ಮಗುವನ್ನು ಮನೆಗೆ ಕರೆದೊಯ್ದನು. ಮಗುವಿಗೆ ಮಚ್ಚೀಂದ್ರನಾಥ್ - ಮಚ್ಚಿ ಎಂದರೆ ಮೀನು, ಇಂದ್ರ ಎಂದರೆ (ಇಂದ್ರ)ದೇವರು ನಾಥ ಎಂದರೆ ಭಗವಂತ - ಹೀಗೆ ಸಮುದ್ರದ ಮೀನುಗಳ ಅಧಿಪತಿ ಎಂದು ಹೆಸರಿಸಲಾಯಿತು. ಮಚ್ಚೀಂದ್ರನಾಥ್ ಕರುಣೆಯುಳ್ಳವನಾಗಿ ಬೆಳೆದನು, ಭೌತಿಕ ವಸ್ತುಗಳಿಂದ ದೂರವಿರುತ್ತಿದ್ದನು. ಹಿಡಿದ ಮೀನುಗಳನ್ನು ಮತ್ತೆ ನೀರಿಗೆ ಎಸೆಯುವ ಮೂಲಕ ಅವನ ಮೀನುಗಾರ ಸಾಕು ತಂದೆಗೆ ಒಮ್ಮೆ ಅಸಮಾಧಾನವುಂಟುಮಾಡಿದನು. ಜೀವನೋಪಾಯ ಮಾಡುವುದು ಹೇಗೆ ಎಂದು ತಿಳಿದಿಲ್ಲದಿದ್ದರೆ ಭಿಕ್ಷುಕನಾಗುತ್ತೇನೆ ಎಂದು ತಂದೆಗೆ ಹೇಳಿದನು. ಪ್ರಬುದ್ಧ ಮಗು ಕೊಲ್ಲುವ ಪಾಪಪೂರ್ಣ ಜೀವನ ನಡೆಸುವುದಕ್ಕಿಂತ ಪಾಪವಿಲ್ಲದ ಆಹಾರವನ್ನು ಬೇಡಿಕೊಳ್ಳುವುದು ಮತ್ತು ತಿನ್ನುವುದು ಉತ್ತಮ ಎಂದು ತೀರ್ಮಾನಿಸಿತು. ಅದರ ನಂತರ ಮಚ್ಚೀಂದ್ರನಾಥ್ ಮನೆಯಿಂದ ಓಡಿ ಬದ್ರಿನಾಥ್‌ಗೆ ಹೋಗಿ ಅಲ್ಲಿ 12 ವರ್ಷಗಳ ಕಾಲ ನಿರಂತರವಾಗಿ ಹಣ್ಣುಗಳು ಮತ್ತು ನೀರನ್ನು ಮಾತ್ರ ಸೇವಿಸುತ್ತಾ ತಪಸ್ಸು ಮಾಡಿದರು. ಅವನ ಚರ್ಮವು ಅವನ ಅಸ್ಥಿಪಂಜರಕ್ಕೆ ಅಂಟಿಕೊಂಡಿತ್ತು. ನಂತರ ಅವರಿಗೆ ದತ್ತ ಮತ್ತು ಶಿವ (ರುದ್ರ) ಪ್ರತ್ಯಕ್ಷರಾದರು ಮತ್ತು ಕಲಿಪುರುಷ ಹರಡಿದ ದುಷ್ಟತನದಿಂದ ಜನರನ್ನು ರಕ್ಷಿಸಲು ಅವರು ಬಳಸಿದ ಯುದ್ಧ ಮತ್ತು ಪವಾಡಗಳ ಎಲ್ಲಾ ರಹಸ್ಯಗಳನ್ನು ಕಲಿಸಿದರು. ಅಲ್ಲಿಂದೀಚೆಗೆ, ಮಚ್ಚೀಂದ್ರನಾಥ್ ಸೃಷ್ಟಿಯ ಆರಂಭದಿಂದ ಅದರ ಕೊನೆಯವರೆಗೂ ನೋಡಬಲ್ಲ ಸಿದ್ಧರಾದರು.
ಕೃತಿಗಳು
ಮತ್ಸ್ಯೇಂದ್ರನಾಥರು ಹನ್ನೊಂದನೇ ಶತಮಾನದಲ್ಲಿ ಹಠ ಮತ್ತು ತಂತ್ರ ಶಾಸ್ತ್ರದ ಜ್ಞಾನಕ್ಕೆ ಸಂಬಂಧಿಸಿದ ಕೆಲವು ಗ್ರಂಥಗಳನ್ನುನಿರ್ಮಿಸಿದರು. "ಕೌಲಜ್ಞಾನನಿರ್ಣಯ" (ಕೌಲಸಂಪ್ರದಾಯಕ್ಕೆ ಸೇರಿದ ಜ್ಞಾನಶಾಖೆಗಳ ಮೀಮಾಂಸೆ), "ಮತ್ಸ್ಯೇಂದ್ರಸಂಹಿತಾ", "ಅಕುಲ-ವೀರತಂತ್ರ" ಹಾಗೆಯೇ ಸಂಸ್ಕೃತದಲ್ಲಿ ಹಠಯೋಗದ ಪ್ರಾಥಮಿಕ ಗ್ರಂಥಗಳನ್ನು ರಚಿಸಿದರು. ಜೇಮ್ಸ್ ಮಲ್ಲಿನ್ಸನ್, ಅಲೆಕ್ಸಿಸ್ ಸ್ಯಾಂಡರ್ಸನ್, ಡೇವಿಡ್ ಗಾರ್ಡನ್ ವೈಟ್ ಮತ್ತು ಇತರರು ಮರಣೋತ್ತರವಾಗಿ ಅನೇಕ ಕೃತಿಗಳಿಗೆ ಅವನಿಗೆ ಕಾರಣವೆಂದು ಸಿದ್ಧಾಂತಿಸುತ್ತಾರೆ.
ಡಿರೈವೇಟಿವ್ಸ್(ಉತ್ಪನ್ನ)
ಘಟಕದ ಆಧಾರವಾಗಿರುವ ಮೌಲ್ಯ ಪ್ರದರ್ಶನವು ಹುಟ್ಟಿಕೊಂಡು ಒಪ್ಪಂದವಾಗಿರುವುದನ್ನು ಡಿರೈವೇಟಿವ್ಸ್(ಉತ್ಪನ್ನ) ಎಂದು ಕರೆಯುತ್ತಾರೆ. ಈ ಘಟಕದ ಆಧಾರವು ಆಸ್ತಿ, ಸೂಚ್ಯಂಕ ಅಥವಾ ಬಡ್ಡಿದರವೂ ಆಗಿರಬಹುದು. ಉತ್ಪನ್ನಗಳನ್ನು ವಿಮೆಯ ವಿರುದ್ಧದ ಬೆಲೆಯ, ಊಹಾಪೋಹಗಳು ಹೆಚ್ಚುತ್ತಿರುವ ಮಾನ್ಯತೆಗಳಿಗೆ ಬಹಳಷ್ಟು ಉದ್ದೇಶ ಪೂರ್ವಕವಾಗಿ ಬಳಸುತ್ತಾರೆ. ಉತ್ಪನ್ನಗಳಲ್ಲಿ ಮುಂದಕ್ಕೆ(ಫಾರ್ವರ್ಡ್), ಭವಿಷ್ಯದ(ಫ್ಯೂಚರ್), ಆಯ್ಕೆಗಳು(ಆಪ್ಷನ್ಸ್) ಮತ್ತು ವಿನಿಮಯ(ಸ್ವ್ಯಾಪ್ಸ್) ಬಹಳ ಸಹಜವಾಗಿ ಒಳಗೊಂಡಿರುವಂತವುಗಳಾಗಿವೆ. ಬಹಳ ಉತ್ಪನ್ನಗಳು ಓವರ್ ದಿ ಕೌಂಟರ್ ಗಳ ಮೂಲಕ ಅಥವಾ ವಿನಿಮಯಗಳ ಮೂಲಕ ವ್ಯಾಪಾರವಾಗುತ್ತದೆ. ಬಾಂಬೆ ಸ್ಟಾಕ್ ಎಕ್ಸ್ಚೇಂಜ್‍ಗಳಂತಹ ವಿನಿಮಯಗಳ ಮೂಲಕ ಉತ್ಪನ್ನಗಳನ್ನು ವ್ಯಾಪಾರ ಮಾಡಲಾಗುವುದು. ಉತ್ಪನ್ನಗಳನ್ನು ಹಣಕಾಸು, ಷೇರುಗಳು ಹಾಗೂ ಸಾಲ ಎಂಬ ಮೂರು ಭಾಗಗಳಾಗಿ ವಿಭಾಗಿಸಬಹುದು. ಷೇರುಗಳು ಸರ್ವಸಮತೆ ಹಾಗೂ ಷೇರುಗಳ ಸಾಲುಗಳೆಂದರೆ ಅಡಮಾನಗಳು ಹಾಗೂ ಬಂಧಗಳು.